Urrezko botoa eskatu dute Getarian - Urrezko Botoa\nEguerdiko 12:00tan herrriko plazan ekitaldi politikoa antolatua zagoen "Urrezko Botoa" eskatzeko. Goizeko 11:30 aldera Ertzainen presentzia argia zen herrian eta 12:00 aldera ekitaldia hastera gindoazela ertzainak herriko udaltzainarengana joan dira ekitladiaren arduraduna nor zen galdezka.\nUdaltzainak ekitaldian parte hartzera zihoazen batzuk deitu ditu ertzainekin hitz egitera. Ertzainek esan diete debekatua dagoela edonolako ekitaldirik burutzea D3Mren izenean eta prestatuarekin aurrera jotzen bagenuen interbenitu egingo zutela. Une hortan, beraiekin hitz egitera joan diren pertsona batzuk identifikatzen saiatu dira esanez zerbait gertatu ezkero dena beraien ardura izango zela, pertsona hauek identifikatzeari uko egin diote. Ertzaienei esan zaie, hamaiketakoa egiteko baimena udalean eskatua genuela eta horrekin aurrera jarraituko genuela. Eta esan digute ekitaldirik edota D3Mren inolako aipanemik burutu ezkero beraiek berehala moztuko zutela. Era berean, beraiekin hitz egitera bertaratu diren pertsonei, D3Mren bozka eskatuz plazan jarriak zeuden kartelak kentzeko esan diete eta hauen ukoaren aurrean, udaltzaina aritu da karte hauek kentzen.\nHasiera batean pentsatua zegoen ekitaldia burutzeko debekuaren aurrean, plazara gerturaturiko jendearekin hamaiketako bat burutu da eta hori bukatutakoan lokal batean burutu da aurrez prestatua zegoen ekitaldia. Bertan hauteskunde autonomikoei dagokienez bizi dugun egoieraren berri eman zaio bertaratutako jendeari eta "Urrezko Botoa" ematera animatu zaie, berau delako urrezko bozka eta benetako aldaketa batetarako baliozkoa den bozka bakarra.\nbotoa getaria urrezko


Etorkizuneko Oñati irudikatzen azken bost alkateekin en Podcast Oñati Irratia en mp3(20/12 a las 08:59:11) 01:36:43 45695291 - iVoox\nA continuación: Eguberrietako saio berezia 2019 Cancelar 10\nDescripción de Etorkizuneko Oñati irudikatzen azken bost alkateekin\nOñatiko azken bost alkateak elkartu zituen Kontzejupetik aldizkariak abenduaren 17an: Angel Iturbe, Andoni Gartzia, Lourdes Idoiaga, Mikel Biain eta Izaro Elorza.\nAlkatetzara eraman zituzten arrazoiez, udalean topatutako egoeraz eta egindakoaz ez ezik, etorkizuneko Oñati irudikatzea eskatu zitzaien,nagusiki.\nMahai inguruaren aurretik eta amaieran Aiert Alberdik abesti bana eskaini zuen. Urko Egaña bertsolariak ere parte hartu zuen ekitaldian.\nmahai ingurua alkateak etorkizuneko Oñati


author_facet:"Euskadi. Hezkuntza, Unibertsitate eta Ikerketa Saila" topic_facet:"Instalazioa eta mantenimendua (Lanbide Arloa)" topic_facet:"Fabrikazioaren Automatizazioa (Modulua)" topic_facet:"Automatizazioa eta robotika industriala (Heziketa Zikloa). Goi maila"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazioaren Automatizazioa (Modulua) Proposatutako gaia: Automatizazioa eta robotika industriala (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


> Topaberri > Haur eta gazteak > JARDUNALDIAK: Jolasa baino gehiago\nJOLASA BAINO GEHIAGO jardunaldietan parte hartu nahi baduzu, izena emateko epea ostiral honetan (urtarrilak 27) amaitzen dela gogoan izan. Oraindik izenik eman ez baduzu; Topagunetik parte hartzera gonbidaptu nahi zaitugu.\nHaur eta gazte arloa zergatik, zertarako eta nola landu beharko litzateke? Zeintzuk dira gazteen partehartzerako aukerak euskaldunon elkarteetan? Galdera horiei eta beste batzuei erantzun nahi die, Otsailaren 2an eta 3an, D urangoko Landako Elkartegian antolatu dugun jardunaldiak (egitaraua ikusi)\n* Bazkaltzeko aukera ere izango da. Prezioa: 15€ (izen-emate orrian zehaztapenak)\nTopaguneko Haur eta Gazte Saila\n946215805 / 699423491\n← LABURBIRA + KULTUR ERROTA: ESKAERAK EGITEKO EPEA BUKATZEAR\nEuskal Herria Zuzenean: 2012a: proiektuz beteta! →


Olano-Imaz eta Santxo-Galarza bikoteek irabazi dituzte Dinastia Etxabeko txapelak | Baleike\nOlano-Imaz eta Santxo-Galarza bikoteek irabazi dituzte Dinastia Etxabeko txapelak\nBaleike 2012-08-31 16:58\tPilota\tIrabazleak, omenduak eta antolatzaileak, txapelketa amaierako argazkian. Argazkia: Arritxu Salegi\nFinal batzuei dagokien bezelakoxe pilota jaialdia bart arratsekoa. Zestoako pilota leku ederrean, eta gala egunetan bezela eserleku eta inguruak betetako pilotazaleen aurrean, Olano-Ander Imaz eta Santxo-Galarza bikoteak jantzi zituzten XLIgarrengo Dinastia Etxabeko txapelak. Hauexek emaitzak eta Jexux Iribar Olalde-k bidalitako kronika mamitsua:\nOlano-Ander Imaz 22-14 Larrañaga-Erostarbe\nSantxo-Galarza 22-21 Dorronsoro-Aizpuru\nJubenil mailako norgehiagokan gauza politak ikusi genituen, baina akats gehiegitxo ere bai, behar bada, eta horiexek izan zituen soberan atzoko partidak. Garaile egokitu ziren gerriko gorridunak beti joan ziren aurretik markagailuan, eta, nahiz eta zenbait unetan bazirudien gerriko urdindunak lanak emango zizkietela, nahiko errez iritsi ziren 22garren tantora.\nAnartz Olano aresoar aurrelariak betiko erara jokatu zuen, nahiz pilota bat edo beste galdu, hauek hiru eta egindakoak sei izan zirelarik. Mikel Larrañaga gasteiztar aurrelariak ez zuen bere egunik onena izan atzo. Irabazi nahiak eraginda edo, ezingo den jakin arren, utzi beharreko edo tantoa amaitzeko ez ziren pilota batzuetara sartu zen, eta galdu ere bai batzuk. Aukerako pilota asko ere ez zuen izan, egia esanda, baina sei tanto egin zituen, hala ere. Eta Gasteiztarrak aukera gutxi izana Ander Imaz atzelariari egotzi behar zaio; ederra benetan jokatu zuen norgehiagoka, pilotarik galdu ez, ezker eskubiz pilota kendu aurre koadroetatik aurkariari eta atzean ezker hormaren kontra joandako pilotakada eder batekin tanto bat egin ere bai; bikain amona zestoarra duen oiartzuar pilotaria. Honek erakutsitako sendotasunak etsiarazi zuen, behar bada, Erostarbe urretxuar atzelaria. Pilotakada ederrak jo zituen baina ez zuen lortu nagusitzea atze koadroetan eta, sake errestoak ere barne, behar baino pilota gehiago galdu zuen baita ere.\nAldiz, nagusien arteko norgehiagoka oso gogorra eta emozioz betetakoa izan zen, ordu eta laurden pasako iraupenarekin. Gerriko urdinez atera ziren Dorronsoro eta Aizpuruk partida hasiera ikusgarria egin zuten, eta 11 eta 4 jarri ziren aurretik markagailuan, azpeitiarra nagusi atzean eta amurrioarrak tantoak erabakiaz aurreko koadroetan, era guzitako pilotakadekin. Gerriko gorridun Santxo eta Galarzak e z zuten etsi, ordea, eta pilota aldatu ondoren 7 tanto egin zituzten jarraian, 11garrengoan berdinduz.\nHortik aurrera eta 17garren tantoraino berriz ere, baina alde txikiagoarekin, urdinak joan ziren aurretik eta hor berdindu zuten bigarren aldiz markagailua gorriek, eta 18ra aurreratu ere bai. Hemeretzigarrenean hirugarren aldiz berdindu ondoren, 21garren tantora aurreratu ziren azkenean galtzaile egokitu ziren gerriko urdindunak, baina, inork ez zuen nahi partida galdu eta, 21garren tantoa Santxok sakez egin ondoren, azken berdinketa.\n22garrengoan Aizpuruk sakea jaso eta tantoan zehar nagusitu ere bai atzealdean, baina Galarzak ekarri eta ekarri eta Dorronsoro, aurreko tantoetan erasoko pilota bat baino gehiago galdu izanaren beldurrak eraginda, ziur aski, ez zen ausartzen errematatzera aurreko koadroetan. Damutuko zitzaion, behar bada, ausardia falta hori, baina txapelak zeuden jokoan, eta azkenean Aizpururi txapara joan zitzaion azkeneko pilotakada.\nAzpimarratu beharrekoa, aurrelariek ere lan asko egin zuten arren, atzelarien arteko norgehiagoka gogorra izan zela atzokoa. Bikain biak, benetan, eta bat nabarmentzekotan Andoni Aizpuru azpeitiarra, gutxi galdu eta pilota zailak ere atzetik aurrelariari kenduz gain, gehiago jo eta atzeko koadroetan agintzeko gai izan zelako. Ez zuen merezi txapelik gabe etxera joatea atzo eta pena zuen berak ere azken aurreko sakea eta azken pilotakada frontisera eraman ez izana. Bere lagun Aitzol Dorronsoro ere latz saiatu zen eta tanto zorta ederra egin ere bai txalo zaparrada ederrak jasoaz, baina bai berak eta baita ere atzo frontoia bete zuen publikoaren zati haundi batek nahi baino pilota gehiago galdu zuen eraso jokaldietan.\nXabier Santxok ere, 4tik 11raino joan ziren garaian bera izanik protagonista nagusiena, komeni baino pilota gehiago galdu zuen bainan defentsan ondo aritu zen eta garrantzitsuena lortu zuen, txapela irabaztea, eta aurtengoarekin hirugarrena jarraian, pasa den urtean Peñasekin eta aurreagokoan, Jubeniletan oraindik, Aizpitarterekin lortu zuena. Kerman Galarza galdakoztarrarengatik zer esan berriz orain artekotan esan ez degunik, bikain baita ere. Partidua irakurtzen daki eta pilotakada bakoitza ondo kokatzen du frontisean, atzetik pilota zailak ekarriz gain, aurreko koadroetan sortutako zuloak ondo tapatuz ere.\nBost pilotari omenduak\nSari banaketa egin ondoren, aurten bost zumaiar pilotari ohiri eskerrak eman eta omenaldi xume bat eskeini zitzaien ehuren bizitzan zehar esku pilotari egindako ekarpen onarengatik. Manuel Azkue Elorriaga, Keperin Sasiain Urbieta, Aniceto Martinez Telletxea eta, Jeronimo eta Jose Mari Goikoetxea Egaña anaiak izan ziren hain zuzen esker oneko pilotazaleen txaloen artean oroigarri eta aurresku batekin omendutako pilotariak.


Iñaki Linazasoro, idazle, hizlari eta argazkilaria, Zumarragan jaio zen 1931ko abenduaren 19an\nTolosan bizi izan zen 1961etik. Liburu mordoa argitaratu du eta baita artikulu asko, batez ere, «Unidad», «La Voz de España» y «El Diario Vasco» egunkarietan. Gai anitzetako hizlari bezala munduan zehar ibili da. Argazkilari bezala, sari nabarmenak lortu ditu eta bere argazkiek liburu asko ilustratu dituzte. Tolosako alkatea izan zen 1978-1983 urteak bitartean. Bidaiari amorratua eta gida ezin hobea. Gizon polifazetikoa. 2004ko apirilaren 26an zendu zen.\nEnrique Zubiri, nafar idazle eta pintorea, Iruñean zendu zen 1943ko abenduaren 20an\nManezaundik egindako kartela, 1919ko Sanferminetarako.\nLuzaiden jaioa eta «Manezaundi» ezizenez ezaguna. Donibane Garazin egin zituen lehen ikasketak, eta gero Parisa joan zen margolaritza ikastera. Margolan asko egin zuen, eta haietako batzuk Nafarroako Aldundian daude. Paristik Euskal Herriratu eta Iruñean hartu zuen bizilekua. Euskaraz eta erdaraz idatzi zuen Eskualduna eta La Voz de Navarra agerkarietan. Denetarik idatzi zuen, artikuluak, biografia laburrak, ipuinak, etab. 1958an, Aingeru Irigaraik Manezaundiren hogeita bederatzi artikulu bildu eta Prosistas Navarros contemporáneos en lengua vasca XX. mendeko Nafarroako euskal idazlariak izenburupean argitaratu zituen. 1990ean, Rosa Miren Pagolak haren Artikulu bilduma argitaratu zuen.\nEl 23 de diciembre de 1230 muere Berenguela, hija de Sancho el Sabio de Navarra\nFuente: Enciclopedia Auñamedi\nInicio > EM 281 > Efemerideak


barren.eus - Josu Iztuetak 'Biziminez' dokumentala aurkeztuko du 'Baguaz' ekimenaren laugarren emanaldian\nJosu Iztuetak 'Biziminez' dokumentala aurkeztuko du 'Baguaz' ekimenaren laugarren emanaldian\nArgitaratua: 2017-12-13 11:17\nBaguaz! bidaia-esperientziak ekimenaren laugarren emanaldian Biziminez dokumentala aurkeztera etorriko da Josu Iztueta Elgoibarrera, abenduaren 19an.\nBiziminez dokumentalak aspaldiko bi lagun elkartzen ditu: Antxon Arza, eta Josu Iztueta. 2015ean AEB-ra egindako bidaia bat kontatzen du, New York-en hasi eta San Franziskon amaituko dena. Furgonetaz egin zuten bidaia; paisaia zoragarriak ikusi eta jende jatorra ezagutuko dute, baina hori bezain garrantzitsua da bizitzari ematen dioten begirada. Bi lagunak kanpoko nahiz barneko paisaiei begira ikusiko ditugu 42 minutuko iraupena duen dokumentalean.\nPablo Dendaluze da dokumentalaren egilea. Baguaz! programa Elgoibarko Izarrak antolatu eta Elgoibarko Udaleko Kultura Sailak finantzatzen du.\nEguna: Abenduak 19, martitzena\nTokia: Kultur Etxeko hitzaldi gela\nBaguaz! bidaia-esperientziak Maialen Astigarraga Alberdiren ideia da, eta helburu nagusia bidaietako esperientziak ezagutzera ematea da. Jende asko dabil munduan zehar era batera edo bestera bidaiatzen, eta horietako batzuk Elgoibarrera ekartzea da antolatzaileon asmoa.\nLehen emanaldian, joan den irailean, Beñat Konde eta Irati Altzibarrek munduan barrena urtebetean eginiko bidaiaren berri eman zuten, eta urrian Lander Egia tolosarrak azaldu zituen Tolosatik Tokiora bizikletaz egin zuen bidaiaren bizipenak. Joan den azaroaren 28an Nora Hadi elgoibartarrak Tanzaniara eginiko bidaiari buruzko azalpenak eman zituen hirugarren saioan.\nEgitasmo hau Elgoibarko Izarrak antolatzen du, Udalaren babesarekin.


“Taldearen lehentasuna jokalariak dira” - Derio - Aikor.eus\n“Taldearen lehentasuna jokalariak dira”\na: Derioko Emakumezkoen Futbol Taldea 2020-07-14 09:45\nDerioko Emakumezkoen Futbol Taldea\nFutbol taldea 2004an eta 2005ean jaiotako jokalari bila dabil, Lurraldeko Lehen Mailan dabiltzan lehen taldeaz gainera, 2020-2021 denboraldirako kadete mailako taldea sortzeko asmoa baitute. “Futbola eta lagunarteaz gozatzeko eta kirola egiteko konpromisoa duten neskak behar ditugu”, esan digute Ainara Ibarluzea Leizak eta Ainhoa Gana Dañobeitiak. “Harrobi polita sortzen gabiltza etorkizun oparoa izan dezaketen neskekin. Emakumezkoen futbola sustatu nahi duten nesken beharra dugu!”.\nIbarluzea eta Gana Derioko Emakumezkoen Futbol Taldearen zuzendaritza-batzordeko kideak dira. Taldea hurbil-hurbiletik ezagutzen dute, hainbat urtetan bertako jokalariak ere izan direlako. “Emakumezkoen futbola bultzatzeaz gainera, familia polita osatzen dugu: jokalariak zaintzen ditugu, guretzat eurak baitira garrantzitsuena. Txorierrin, emakumezkoen futbola ahalik eta kategoria gehienetan egotea nahi dugu, neskek umetatik, eta eurenn kirol-ibilbide osoan, futbolaz nahi beste disfrutatzeko aukera izan dezaten”.\nZuzendaritza-batzordeko kideek adierazi dutenez, taldearen lehentasuna jokalariak dira eta, hori dela eta, hainbat zerbitzu dute eskura, hala nola entrenatzaileak, fisioterapeuta eta doako arropa eta materiala. “Bestalde, Atheticekin hitzarmena dugu eta horrek aukera asko ekartzen dizkigu: Athleticen partiduetarako sarrerak, mediku-arreta, kirol-materiala, ikastaroak…”. Derion ibilitako jokalari bat ere Athleticen Emakumezkoen Lehen Mailan dabil jokatzen: Leia Zarate. “Bere ibilbideaz harro gaude. Halaber, Athletic C taldeko Oihane Calvo gurekin ibilitakoa da, baita Athleticen bigarren taldeko Sara Barbosa ere”.\nIbarluzearen eta Ganaren esanetan, talde deriotarraren indargunea lagunartea da. Ziur asko, ezaugarri hori taldearen filosofiaren ondorioa da. “Elkarren arteko errespetua, elkar zaintzea, konpromisoa, lehiakortasuna, laguntasuna… Guztiok etxeko sentitzen gara: taldean sartzen zaren unean senitarteko bihurtzen zara. Era berean, taldea utzi ondoren, askok zuzendaritza-taldean edota entrenatzaile ibiltzeko hautua egiten dute, edo jarraitzaile moduan segitzen dute. Horrek gure filosofiarekin jarraitzeko indarra ematen digu, guztiak etxeko sentiarazteko eta taldeko partaidea beti izateko”. Are gehiago, Derioko Emakumezkoen Futbol Taldea ez da futbol-talde soila. “Gai sozialak – feminismoa, LGTBIQ+, arraza, aniztasun funtzionala…– hartzen ditugu aintzat eta egunerokotasunari begira izaten gara beti, gure hondar-alea jartzeko”.\n“Txorierrin, emakumezkoen futbola ahalik eta kategoria gehienetan egotea nahi dugu, neskek futbolaz nahi beste disfruta dezaten”\nAlde ona atera\nDatorren denboraldiari begira, bigarren aldiz kadete mailako taldea osatzea dute helburu. “Derioko Emakumezkoen Futbol Taldea oso aukera polita da futbolaz gozatzeko, lagunarte onean lehiatzeko eta elkarrengandik ikasteko. Ezagutu gaitzazu eta ez zara damutuko: oso giro ona dago, barreak egingo ditugu, lagunak… Etor zaitez gurekin jokatzera, zure zain gaude eta!”. 2004-2005 urteetan jaiotako neskak taldearekin harremanetan ipini daitezke. Horretarako, 685 796 838 telefono-zenbakira deitu dezakete, edo deriofemenino@gmail.com helbide elektronikora idatzi. “Taldea gizarte-sareen bidez ezagutu dezakete: @derio_femenino (Instagram) eta derio.femenino (Facebook)”.\nBizitzaren beste esparru batzuetan egin duen moduan, COVID-19ak kirolean ere izan du eragina, eta hortaz, Derioko taldean. “Baina egoerei aurre egiten ohituta gaude eta, Bizkaiko Futbol Federazioaren neurriak errespetatuz, emakumezkoen futbola sustatzen jarraituko dugu eta egoera bakoitzetik alde ona aterako dugu. Datorren denboraldian, beharbada, baliteke ligaren hasiera atzeratzea eta lehiaketetan aldaketak egotea”. Derioko neskek martitzenetan eta eguenetan egiten dituzte entrenamenduak: kadeteek, 18:45etik 20:00etara; eta nagusiek, 20:00etatik 21:30era. “Horrela, talde biek elkar ezagutzeko aukera dute. Era berean, entrenamenduen ordutegiak kirola eta lana edota ikasketak uztartzea ahalbidetzen die jokalariei, futbola kirola egiteko, burua eguneroko arduretatik urruntzeko eta lagunartean disfrutatzeko tarte bilakatuz”.\n“Taldea oso aukera polita da futbolaz gozatzeko, lagunarte onean lehiatzeko eta elkarrengandik ikasteko”\nDerioko Emakumezkoen Futbol Taldea duela 10 bat urte sortu zen. Garai hartan, neska askok jokatzen zuten futbolean, baina batez ere eskola-kirolean. “Askok nesken futbol-talde batean parte hartu nahi zuten arren, zaila zen. Hori dela eta, guraso batzuk batu ziren eta 2011n CD Derio femeninoa sortu zuten, alabek Txorierrin futbolean jokatzen jarraitzeko aukera izan zezaten. Jokalariak zaindu behar zirela ohartu ziren, eta hurrengo urteetan ere futbolean jokatzeko parada eman behar zitzaiela. Horregatik, urterik urte ibili ziren lanean, zuzendaritza-taldea eta entrenatzaileen taldea apurka-apurka jokalari ohiok osatu ditugun arte. Guk bere sorreratik ezagutzen dugu taldearen filosofia eta badakigu jokalariei zer eskaini. Horren ondorioz, jendeak gure taldean lehiatzea erabaki du, lagun-giroan”.\nTaldea Euskal Ligara igo zen 2017an eta maila horretan ibili zen denboraldi bitan; iaz, ordea, Lurralde Mailan aritu ziren Derioko jokalariak. “Lehenengo taldeen artean sailkatu ginen. Lurralde Maila bitan zatituko da aurten eta guk Lurraldeko Lehen Mailan jokatuko dugu, epe laburrera Euskal Ligara bueltatzeko helburua dugu”. Helburua betetzeko, talde aberatsagoa eraikiko dute, ahulguneei aurre egiteko irtenbideak topatuko dituzte eta indar guneak indartuko dituzte. “Oso proiektu polita dugu datorren denboraldiari begira. Gure harrobiari berriro ere indarra ematea ezinbestekotzat jotzen dugu, eta horrexegatik aterako dugu kadete mailako taldea, neska futbolariek Txorierrin hezten jarrai dezaten, etorkizuna eurak izango baitira, eta gu, horren lekuko”.


Behi eroen testa egiteko behien adina handitzea aztertzen ari da landa-ingurunea | Consumer\nBehi eroen testa egiteko behien adina handitzea aztertzen ari da landa-ingurunea\nBruselak, egoera epidemiologiko hobea ikusita, baimena eman du gaixotasunari jarraitzeko programak berrikusteko.\nBehien entzefalopatia espongiformearen (BSE) edo “behi eroen” gaitzaren testerako behien adin-atalasea handitzea da Ingurumen, Landagune eta Itsas Inguruetako Ministerioak prestatzen duen ministerio-mailako proiektu baten zeregin nagusia, Agrodigitalen arabera. Gaur egun, arauak ezartzen du BSE testa egitea nahitaezkoa izateko adin-muga 30 hilabetekoa dela giza kontsumorako animalientzat, eta 24 hilabetekoa gaixotasuna izan dezaketela uste duten animalientzat.\nEgoera epidemiologikoaren hobekuntza kontuan hartuta, Europako Batzordeak baimena eman dio Espainiari, eb-15eko gainerako herrialdeei bezala, EEBren urteko jarraipen-programa berrikus dezan. Hori dela eta, gaur egun autonomia-erkidegoekin eta behi-sektorearekin eztabaidatzen ari den aginduaren zirriborroak ezartzen du giza kontsumorako hiltzen diren animalien kontroletan BSE testa egingo litzaiekeela Espainian edo eb-15ean jaiotako 48 hilabetetik gorakoei, giza kontsumorako hiltzen badira, edo BSEa erauzteko programen esparruan, betiere gaixotasunaren zantzurik ez badute.\nGure herrialdean edo eb-15ean jaiotako 36 hilabetetik gorako animaliei ere egingo zaie testa, baldin eta larrialdiren batean hil badira edo gaixotasuna izan dezaketela susmatzen bada. Halaber, 36 hilabetetik gorakoei buruzko proba eginen da hiltegian hil diren kasu guztietan, UE-15 unitatetik kanpo jaio badira.\nHildako animalien kontrolari dagokionez, edo animalia horiek hiltzea giza kontsumorako ez denean, BSE testa gaixotasunaren gune batek hildako behi guztiei egingo litzaieke. Hil diren edo hil diren baina izurrite baten esparruan hil ez diren 36 hilabetetik gorako animalietan ere egingo litzateke. Hala ere, eb-15etik kanpo jaiotako animaliak izanez gero, BSE probak eginen zaizkie 24 hilabetetik gorako behi guztiei.\nadina behi gaixotasun meses-eu test


Ozeanotetako biztanle ezezagunak - Zientzia.eus\nHasiera » Argazki-galeria » Ozeanotetako-biztanle-ezezagunak\nOzeanotetako biztanle ezezagunak\n2011/01/01 Iturria: Elhuyar aldizkaria\n2000. urtean hasi zen, eta 2010ean bukatu. Hamar urtez lanean aritu dira mundu osoko ia 3.000 zientzialari, erronka bat betetzeko: Itsasoko Biziaren Errolda egitea. Ozeanoko bizidunen dibertsitatearen, banaketaren eta ugaritasunaren aurrekaririk gabeko argazkia. Polotik polora, tropiko beroetan barrena, kostaldeko harkaitzetatik hondorik sakonenetara, mikrobioetatik baleetara.\nProiektu erraldoia izan da, eta halakoak dira datuak ere. Jaso dituzten milioika laginetatik 1.200 espezie berri deskribatu dituzte, eta deskribatzeke beste 5.000tik gora dituztela jotzen dute. Espezieen banaketa geografikoa jasotzen duen OBIS datu-basean 6,5 milioi behaketa berri sartu dituzte. Eta, hamar urte hauetan, 2.600 artikulu zientifiko argitaratu dituzte.\nIkusi dute itsasoko biomasaren % 90 mikroorganismoek osatzen dutela. Hondar gramo bakarrean 5.000-19.000 bakterio-mota daudela kalkulatu dute, eta, ur litro batean, 38.000. Bestalde, ezagutzen ditugun espezieen % 20 krustazeoak dira; % 17, moluskuak, eta % 12, arrainak.\nOrain lehen baino gehixeago ezagutzen dugu urpeko mundu ezezagun hori. Baina ezagutzeko falta zaigunaz ere eman dute daturik: esaterako, ozeanoen bolumenaren % 20ri buruz ez dago datu bakar bat ere.


Gabro - Wikipedia, entziklopedia askea.\nMineral garrantzitsuak Plagioklasaa\nGabroa plagioklasa eta mineral ferromagnesikoz osatutako arroka plutoniko bat da. Aluminio eta kaltzio silikatoak eta dialaga ditu osagai nagusitzat.\n2 Gabro motak\n4 Ilargiko arrokak\nGabroak arroka astunak dira, bikortsuak eta pikardatuak, kolore ilunekoak, gris eta berde artekoak. Oinarrizko plagioklasak dituzte, baita piroxenoa, olibinoa, anfibolak eta kolorea ematen dioten beste mineral batzuk ere. Urazal ozeanikoan agertu ohi da, basaltoarekin batera. Aditu batzuek augitazko eta hiperstenazko gabroetan banatzen dituzte. Feldespato gabroak nefelina eta beste feldespato batzuk ditu.\nGabro motak[aldatu | aldatu iturburu kodea]\nPlagioklasa eta piroxenoari elkarturiko mineralen arabera hainbat gabro mota bereizten dira:\nGabroa (sensu stricto): Augita eta batzutan olibinoa izaten ditu.\nHiperita: Augita eta hiperstena(ortopiroxeno barietatea) izaten ditu, batzutan olibinoa ere bai.\nNorita: Hiperstena eta batzutan olibinoa ditu.\nEvjita: Hornblenda dauka.\nBojita: Hornblenda eta augita ditu.\nTroktolita: Olibidoa bakarrik dauka.\nEraikuntzarako erabiltzen da granito beltza zenarekin. Batzutan banadio elementua agertzen da gabroari lotuta eta berau lortzeko bide nagusietako bat da.\nIlargiko arrokak[aldatu | aldatu iturburu kodea]\nIlargian Lurreko gabroen familiako harriak aurkitu dira. Hala ere, hauengandik, errefrakzio elementuetan duten aberastasunagatik (titanioa, zirkonioa eta itrioa) eta elementu lurrunkorretako (bismutoa, sodioa eta potasioa) euren pobreziagatik bereizten dira.\nBNF: 122422777 (data)


Uztaileko programazioa eta webgune berritua aurkeztu ditu EMKE-k | Herribizia\nKultura | Madalenak 2017-07-13 | 0\nHiru berrirekin ekin diote gaur EMKE-ko arduradunek prentsaren aurreko agerraldiari. Hain zuzen ere, uztaileko programak barnebiltzen dituen bi kontzertuak eta elkartearen webgune berritua izan dituzte hizpide.\nMadalen kutsu handia eduki du gaurko agerraldiak; izan ere, hilabeteko zazpigarren hilabete honetan EMKEk eingo dituen ekitaldietan nagusia Madalenetako kontzertua baita. Elkarteko ordezkari Josu Mitxelenak nabarmendu du hau dela urtean zirrara gehien eragiten duen kontzertu nagusietako bat, eta poztekoa dela erraldoien konpartsarekin egin ahal izatea. Madalenetako kontzertua, ohi moduan 22an bertan izango da 12:30ean Foru enparantzan eta Alain Aierdik zuzenduko du. Aierdik azaldu duenez, bi parte edukiko ditu. Lehenengo partean betiko piezak joko dituztela aurreratu du, zehazkiago, Olaria, Fin de fiestas eta El barberillo de Lavapiés. Berritasun gisa aurkeztu du bigarren partea, far west delakoa “gogora ekarriko duen musika “. Hain zuzen ere, Bersteinen The Magnificent Seven eta Morriconeren Por un puñado de dólares, Moment for morricone eta Il Triello piezen doinuek beteko dute plaza.\nBigarren kontzertua berriz, San Ignazio eguneko emanaldi berezia izango da. Kasu honetan EMKE-ren eta Ereintzaren elkarlanaren emaitza izango da hilaren 31an, 22:30ean, Herriko enparantzan gozatu ahal izango dena. Kultura zinegotzi Ion Collarrek azaldu duenez, “Herri bizi honen beste adibide bat dugu hemen”. 2010ean hasitako bideari segida ematen dio bi eragileren artean gauzatuko den emanaldiak, eta Garazi Lopez de Zeriok, Ereitza elkarteko ordezkariak, aukera probestu du eskerrak emtaeko “horrelako gonbiteagatik, guretzat horrelako emanaldiak ezberdinak direlako”.\nZentenarioa denen eskura\nAgerraldi bera baliatu dute EMKE-ren webgune berritua aurkezteko. Ohiko edukiak eta itxura berritua edukitzeaz gain, errenteriarren interesekoak izango diren hainbat kontu badakartza ere. Izan ere, Mitxelenak adierazi duenez, han-hemen “urtero eskatzen baitigute Zentenarioaren grabaketa” bada orain mudu osoko errenteriarrek-eta bertan eskuratu ahal izango dute. Estudioko eta zuzeneko grabaketak ez ezik partiturak ere aurkituko ditu emkebanda.com webgunera jotzen duenak.\nPrezio herrikoiak izango dituzte barrakek Madalenetan


ERAKUSKETA: ETXEPARE SARIAK | Conoce Uharte Ezagutu\nby cultura · Published 2020/03/06 · Updated 2020/03/06\nMartxoaren 2tik 13ra\nNafarroako hainbat toki entitatek, haien euskara zerbitzuen bidez, Etxepare sariak antolatzen dituzte euskaraz sortutako haurrendako album ilustratuak saritzen dituztenak urtero. Orain arte plazaratutako liburu guztien erakusketa da hau, guztiak ere kalitate handikoak eta euskal literaturaren alorrean erreferentziazkoak. Ikusgai dauden lanen artean eskarmentu handiko egileenak daude, baina beste askok beren burua Etxepare sariaren bitartez eman dute ezagutzera. Euskal literaturan album irudidunen alorrean egun egiten denaren isla da erakusketa.\nBisita ordutegia: astelehenetik ostiralera 14:00etatik 21:00etara\nAntolatzailea: Euskara Zerbitzua\nby cultura · Published 2020/11/20 · Last modified 2020/11/25\nby cultura · Published 2021/04/06 · Last modified 2021/03/31\nNext story ERAKUSKETA: Gaza Amal, Gazako zerrendako emakume ausarten istoriotxoak\nPrevious story Martxoak 7-8, eskubaloi jardunaldiko partiduak


Beno landutako Touch delikatua Paperezko Waffle Microfiber Beach Toallak da\nHasiera > Produktuak > Microfiber Toallak > Waffle Microfiber Toallak > Paperezko Waffle Microfiber Toallak\nColor Textile bat profesionala delikatua inprimatutako Waffle Microfiber eskuoihal fabrikatzailea, hornitzeko delikatua inprimatutako Waffle Microfiber eskuoihal fabrika prezioa, ongietorria handizkako delikatua inprimatutako Waffle Microfiber eskuoihal aipu kontsultatu nahi da. Cotton inprimatzeko digital toalla erabilerak orraztu oihal kotoia pertsonalizatua, inportatutako tinta berdea inprimatutako, kolore handiko fastness eta goi kolore tasa batekin. Produktua digitala inprimatzeko toalla zuzeneko spray prozesua hartzen, toalla gainean eredua handiko bizia da, kolore distiratsua da, eskua eroso sentitzen, eta zaintzaile zure azalaren hazbeteko egilea da.\nPaperezko Waffle Microfiber Toallak ezaugarriak\nPaperezko Waffle Microfiber Toallak parametroak\nColor Textile da profesionala China delikatua inprimatutako Waffle Microfiber eskuoihal fabrikatzailea, hornitzeko kalitate handiko amp; fabrika prezioa delikatua inprimatutako Waffle Microfiber eskuoihal, nahi baduzu handizkako kalitate handiko amp da; fabrika prezioa delikatua inprimatutako Waffle Microfiber eskuoihal, ongietorria handizkako delikatua inprimatutako Waffle Microfiber kontsultatu toalla doan aipu.\nAplikazioa eta salmenta ondoko Paperezko Waffle Microfiber Toallak Zerbitzuko\ninprimatzeko Digital toalla gordetzen Time inprimatzeko. Gaur egun, inprimatzeko teknologia digitala inprimatzeko industrian beroa gai bat bihurtu da. Bereziki, orain dela atzerriko enpresa askok pertsonalizazioa txiki eta lote txikien modua, gehi ingurumen gaiak eragina. Enpresa askok eraldaketa baten aurrean daude. Eraldatzen enpresek industriaren zati bat lortzean pentsatzen, baina ez da erraza pieza bat lortzeko. bikaina customization inprimatzeko digital gaitasunak gain, ez da benetan oso garrantzitsua da ekoizpen abiadura handiko aro sartu du. Nola inprimatzeko denbora amaituko duzu eta inprimatzeko abiadura azkarragoa eta azkarragoa izan dadin?\n1. Mantentze pita\npita inprimagailu produktu preziatu eta preziatuak moduko bat da. pita txiki, gainera, merkeagoa da, eta prezioa hamarka mila da, eta zerbitzu-bizitza ez da luzea. Beraz, arreta dugu behar pita babesteko ekoizpen-prozesuan zehar, eta gogoratu ez pita ukitzeko eskuekin. Toberak garbitu behar dira, eta mantendu aldizka erabili ondoren.\n2. abiadura handiko inprimaketa digitala makina erabilera\nGaur egun, asko dira digital inprimatzeko merkatuan makinak, baina horietako asko dira, oro har digital inprimatzeko makinak. Badira abantaila ez da abiadura. Beraz azkartzeko ekoizpen nahi baduzu, kalitate handiko inprimaketa digitala makina, eta hori funtsezkoa izan daiteke aukera dezakezu. Zuzenean arindu inprimatzeko ekoizteko.\n3. Murriztu color aldea inprimatzeko\nDigital inprimatzeko toalla, egia esan, gehiago kontrolatzeko zaila Inprimatzean, eta askotan ez egon kromatiko aberrazioak inprimatzen dira. Hau ere hasieran prestatzeko lan asko eskatzen inprimatzeko kolorea duten diseinu zirriborroa zerikusia daiteke bermatzeko. Kolorea antzekoa da eta murrizketa-maila altuena da. Gainera, inprimatzeko digital ekoizpen ingurumena eskakizun ditu, ez bakarrik hauts-dohainik izango da baina baita tenperatura bistaratzea onenak mantentzeko. Beraz lana prestatu duzu ondo bada, aldez aurretik, aberrazio kromatiko agerraldia murriztu dezakezu. Kolore aldea handiegia bada, grabatuak, ez bakarrik problematikoa, baina baita Haifei hondakinak denbora eta material reprinting.\n4. Intelligent ekoizpena\ninprimatzeko Digital abiadura ez da motela, baina inprimatzeko oraindik jende behar zapi joateko, zapi da oraindik denbora galtzea, baina inteligentzia programazio fase horiek denbora asko gorde egingo da. Jakina, abiadura oso garrantzitsua da, baina oraindik ere oinarritzen da kalitate on.\nHot Tags: Txina inprimatutako Waffle Microfiber eskuoihal, kalitate handiko, fabrika prezioa, fabrikatzaileak, hornitzaileak, Saltzeko, handizkako.


Eskuko telefonoak mutututeko zorian\nBizkaie! 2004-11-19 00:00 sarean\nEuropako Batasuneko legerian holako gauzak guztiz debekatuta egon arren, (1999/5/CE araua) -polizia lanetan izan ezik-, eskuko telefonoak isilarazoteko frekuentzia honeek gero eta gehiago erabilten dira, eta ez bakarrik lehentxuago aitatutako zinema eta abarretan. Leku batzutan, seguridadea dala eta, eskuko telefonoak isilarazoteko frekuentziak dagoz instalauta: enbaxada, leku ofizial, unibersidade eta liburutegietan berbarako. Ospitaleetan be imintea ez litzateke txarto egongo. Espainako Kongresuan be holako tramankulak iminteko ei dagoz. Honeekaz batera, egon badagoz edozeinek erabili leikezanak (teorian behintzat, legez kontrakoak dira ...\n“Clusty” bilatzaile barria\nZein da garatutako produktuaren berezitasuna? Honako hau: zeozer bilatzen dogunean, bilatzaileak erakutsiko deuskuzan webguneak atalka sailkatuta dagoz. Internauteak, holan, gura izan dauana arinago topetako informazino nahikoa dauka. Laster ikusiko dogu ideia ona dan eta etorkizunik daukan ala ez, beste bilatzaileek be euren produktuetan holako tresnak eskaintzen dabezanean. Gotzon Plaza, informatikoa\nBertso eta olerkien hemerotekea sarean\nTartean, Julen Urkizak hasitako lanari jarraipena emon gura deutse danak be. Idazle ondarrutarrak, 1990era bitartean, XIX. eta XX. mendeko 450 aldizkaritatik 46.000 fitxa baino gehiago batu ebazan. Ganera, aldizkari eta egileen zerrendea be osotu eban. Ametzagaiña Taldeak Urkizaren lana Interneten jarri eban, eta egitasmo ha oinarritzat hartuta, ‘Bertso eta olerkien hemeroteka’ izenekoa sortu barri dabe. Askotan entzun dogu Interneten ezaugarri baliotsuena interaktibidadea dala, hau da, erabiltzaileak erantzuteko aukerea eukitea. Oraingoan be, gunera hurreratzen diran guztiek euren bertsoak bialdu ahal ...\nBizkaie! 2004-11-19 00:00 Euskerea berbagai\nAdos. Orduan, zer egiten eben orduko euskaldunek Santu guztien egunaren bezpera gauean? Edo, hobeto esanda, ospatzen ete eben? Zeltiarren urtea urriaren 31 aldera akabetan zan sasoi haretan, udabarri eta udarako giroak iges egin eta udagoien eta neguko hotza etorrelako. Gau honetan, beraz, gabon zahar gaua izaten zan eurentzat. Hurrengo eguna “Samhaim” (sow-en) deitzen eben, eguberri. Egungo tradizinoa ulertzeko, ostera, beste bi ohituren hondar aleak falta jakuz: erromatarren Pomona eguna eta XIX. gizalditik aurrerako kristinautasunaren egutegiko zemendiaren 2a edo Santu guztien ...\nBizkaie! 2004-11-19 00:00 Barriketan\n‹‹ Aurrekoak 1 2 3 4 ... 1257 1258 1259 1260 1261 1262 1263 1264 ... 1331 1332 1333 1334 Hurrengoak ››


Alkateak eta ezagun abokatu berria gerra - Osagarriak Aldizkaria - Abokatuak Danimarkan. Guztiak abokatuak Online\nAlkateak eta ezagun abokatu berria gerra - Osagarriak Aldizkaria\nUste dut geroztik, benetan, ez da bereziki polita\nOdense en mayor da deituz, berriro ere, defentsaren abokatu Mette Grith Etapa Beltza Armada-abokatu estela atxiloketa ohia koadrilaren liderra Mohammed Daabas 'asmatzen dut, Beltza Armada Abokatu hartzen du, oraindik beste txandan batera stamkunden', oharrak, Odense alkatea, Pedro Rahbæk Juel, on Facebook iruzkin bat bezala buruzko artikulu bat eta antzinako koadrilaren liderra Beltza Armada Mohammed Daabas ostegunean izan zen remanded zaintza lau aste eta helburua izan da bota kantitate handiak heroina beste pertsona bat, nork saldu ditu narkoen urrun Dute eta inguruetanHorrela doa alkateak berriro clinch batera ezagun defentsa abokatua Mette Grith Etapa, nor irudikatzen du, antzinako koadrilaren liderra eta, gainera, egiten du, berria kasu, baita ere idazten dela espero Du Auzitegi ditu, apur bat gehiago ben sudurra, bada lortzen zuen kondenatu, eta helegitea, azken baino dute gaitzetsi zion. Bidean udskamme defentsa abokatua publikoki orain ia bi urte, eta izan ere, ez dut kasu izan dira lotutako Beltza Armada Dute, oso denbora luzean - lortu dut inpresioa Peter Rahbæk juel-en helburua da egin behar, beraz, deseroso egon defendatzeko horiek, eta horrek ez zuen onestea, horrek ez du abokatuak hartu nahi kasu horietan herritarrek, esaten zuen eta jarraitzen du: - Eskuineko denbora eta gehien udazkenean izan dut defendatzeko, kide LTF, batzuk handiak zigor kasu Kopenhagen, baina ez da kopenhageko goi kargudunak, publikoa egotzi dio me izatearen 'LTF-abokatu', esaten zuen. Gehigarria Bladet eskatu du Peter Rahbæk Juel, ala ez du, zerbait pertsonala aurka Mette Grith Etapa, baina hori arbuiatu zuen. Ez dut pertsonala vendetta aurkako edozein abokatuak, baina begiratzen baduzu historia, Mette Grith Etapa izan du, eta bide batez zuen jokatu du bere enpresa marketing kanpainak kartzeletan eta talsmandsfunktioner Beltza Armada prentsa, uste dut hori zuen doa urrun haratago zer ona izan behar du, etika bat, legelari, dio.\nBehar zuen, jakina, irudikatzeko bere bezero\nZuen, halaber, aipatzen du defentsa abokatu, azken denbora irudikatzen zuen bandelederen epaitegian, esan izenean bere bezero, gaur egun, esan zuen atera nahi zigor bizitza, irteera programa eta kanpoan Vollsmose. Orain da zuen atxilotu eta susmatzen rampant droga-trafikoa, eta soinuak ez bezala, bat nor da irteera programa edo atera nahi zigor bizitza, argudiatu zuen izenean zion, dio alkateak.\nErabat barregarria - da, noski, abokatu lana irudikatzeko bere bezero ahalik eta modu, eta ez da bere nor aurkitzen du, aldi gauza, baina nork dio.\nZuen uko erabiltzen da, ezin duten hitz bat epelagoak zigorra.\nPertsona orok du eskubidea, abokatu bat eta defentsa Danimarkan.\nKalterik ez naiz, dio Pedro Rahbæk Juel, eta errepikatzen zuen gauzak jotzen Mette Grith Etapa ospatuko dute, horrez gain, bere rola abokatu gisa. Da nahiko barregarria, eta ez dut inoiz egin", azaldu du, eta adierazi da zirkunstantzia guztietan urte atzera, hori izan zuen, kasu koadrila azkenaldian. Hala ere, salbia Peter Rahbæk Juel, aldi bakoitzean aukera aurkezten du bere burua. Du benetan begiratu txarra ni, eta zer egiten ahal zuen beklikke ni eta nire osotasuna. Oso deseroso, baina eragiten dit orain ez makila bere buztana hanken artean. Ez dira asko, ziurrenik, ohiko danes, nork pentsatzen, eskubidea da, eta hori hitz egiten duzu aurka farmaziak, noiz esan duzu epaitegian, zure bezero joango dira irteera programa, vacate, Vollsmose eta aukeratu zigor bizitza - eta hori denek hobea da off da, esan zuen taberna atzean, betiere, ahalik eta. Orain, ez da nahi dut stand auzitegi aurkitu eta bezeroa izango da joan, irten, vacate, Vollsmose. Zerbait da, berak azaltzen du auzitegiak, eta, ondoren aipatzen dit. Baina onartzen dut ez-pertsonalki-hori ere mantentzen konektoreak. Hala ere, uste dut jende gehienak ikusi ahal izango dela, badirudi litzateke, bitxia bada defender - hau da, ehuneko ehun bat eraman beharko du bere bezeroen interesak - esan zuen:"dena dela, nire bezeroa azaldu du buruz isunak, berreskuratzea eta bihurtze bere bizitza, noski, inork ez du uste - epailearen behar ez ikusi'. Arazo bat - Patting duzu eskuetan, atzo, denean duzu buruz entzun atxiloketa delako, ez zen diru-sarrera gehiago bidean. Ez, ez da hala ere Ziurrenik nuke egin gabe, kasu. Baina Ez Dut onartzen noski, ni, geroztik da nire lana, berak dioenez. Zuen, halaber, ustez, hori da erabat partziala, alkateak, garai batean bere bezero bakarra kobratuko da, baina ez kondenatu, eta, bide batez, uko errudun, legeak argi eta garbi gonbidatzen auzitegiak epaitu gogor batean zehar, ahalik eta errekurtsoa.\nGaldera ote zuen bezala politikaria behar, nahiz eta komentatzeko straflængder kasu zehatz batzuetan, baliokidea alkatea: - ez dut, bai.\nDa, besterik gabe, bat resfølelelse.\nBehar dute epaitu zion legeen arabera aurkitu ahal izango dute.\nEspero dut ez dela ez zuen lortu zorte itxura bat dela amaitu delitua.\nDa, besterik gabe, erantzun emozional bat da.\nEz da duela urtebete baino gehiago izan zen, epaitegian azken.\nBeraz, gehiago behar duzu, ez jarri da, dio, eta jarraitzen du: - naiz alkateak hiri bat. Ez naiz botere legegilea bidean Lanpetuta nago zaindu nire hiria.\nEta nola mota batzuk bezala zion arazo bat da eta izan da arazo bat Dute.\nPósadh eachtrach le lánúineacha i an Danmhairg - an stát riaracháin


Begietan - Guaixe.eus\nMar Gonzalez Ruiz de Larramendi 2018-04-20 08:20 Iritzia Sakana\nJohn Bergerrek Milleten nekazariei eskaintzen dizkien artikulu bikainean, margolariaren porrota azaltzen digu: haren pertsonaiei garrantzia ematearekin batera, inguratzen zituen paisaiarekiko oreka galdu omen zuen. Nekazarien irudiak ez dituzte proportzioaren legeak errespetatzen eta lurrerantz makurtuegiak dirudite. Ez daude infinitura begira: haren margoek lurrerantz gidatzen gaituzte. Paisaiaren errepresentazio tradizionaletan ohikoa zen bidaiariaren ikuspuntu neurriduna galdu da, eta lurraren beharrak makurtzen gaitu. Horrela sumatzen dira Milleten barnean borrokan zeuden bi begiradak: ikasitako paisaia harmonikoen oihartzun pisutsua eta nekazariak lurrean murgilduta, lurraren senean azaltzeko beharra.\nGeroago, margolari ugarik desitxuratuko zuten paisaia haien barne sentimena azaltzeko. Baina haien artean, Milleten imintzoa bereziki ederra dirudi: bere barnetik aldenduz, besteen begiratzeko modura hurbildu eta lurra aurkitu zuen. Bere ingurukoei begira eman zuen bizitza: besteengan errotzen. Eta oraindik gaur, haren margoei so egitean senti dezakegu lurraren beharra.\nHorregatik agian lasaitzen naute horrenbeste Milleten koadroek, besteen begietan une batez pausatzeko aukera. Haiengatik urrun egonez, bat-batean oso gertu. Ez gaituzte bakarrik uzten: gu bakarrik, gu beti, eta aurrean zerumuga, etorkizuna; lurra eskaintzen digute aurrez-aurre errotzeko.\nEta haiei begira, susmo larri batek bahitzen nau batzuetan: agian besteen lurra da falta zaiguna. Gure gizartean zerumugen presentzia neurrigabetu da, eta haien parean gu beti txiki-txikiak, sustrairik gabeak. Sentimena infinituz desitxuratu zaigu. Nahikoa da Instagramen ordu laurdena ematea horren lekuko izateko: selfie-ak, argitzeak eta iluntzeak. Gurekin datozenak berriz, apaingarri hutsak dira, ez ditugu begiratzen.\nEta beharbada horregatik kostatzen zaigu horrenbeste bizilagunen sentimen argudioak ulertzea. Ahaztu egiten dugu maiz ez dagoela zer ulertzerik: zerbait sentitzerik akaso. Eta agian, gure xedeak alde batera utziz, noizean behin besteen begietan pausatuko bagina, erraztuko litzateke behingoz gure lurraldearen partekatze odoltsu hau.


'Kondaira.com', euskarazko lehenengo aldizkari elektronikoa - - Hiruka.eus\n'Kondaira.com', euskarazko lehenengo aldizkari elektronikoa\nUkberri 2003-11-25 19:05\nUdako Euskal Unibertsitateko (UEU) Historia Sailak Kondaira.com historia aldizkari elektronikoa aurkeztu du gaur Bilbon UEUk daukan egoitzan. "Kalitatea zainduz", orotariko historia lanek edukiko dute lekua aldizkari berrian. Horretaz gain, historiagile eta historiazale euskaldunen arteko harremanak garatzea eta sendotzea da helburu nagusienetako bat. 'Kondaira.com' euskaraz izango da osorik, eta historia gaiei buruz arituko denez, aitzindaria da esparru horretan.\nOrain arte, ez da historian espezializaturiko aldizkaririk egon euskaraz. "Hutsune hori betetzeko asmoz" sortu da aldizkari elektroniko berria, Jurgi Kintana 'Kondaira.com'-eko zuzendariak azaldu duenez. UEUko Historia Sailaren ekimenez eta Bizkaiko Foru Aldundiaren laguntzaz, historian interesa duten guztien (historia irakasle, ikertzaile, ikasle zein historiazale) eskura dago gaurtik aurrera internet bidez eta dohainik. Kintanaren hitzetan, paperezko aldizkariek baino "zabalkunde eta aukera interaktibo handiagoak" ahalbidetzen ditu formato elektronikoak. Sei hilabetean behin argitaratuko dute ale berria.\nAldizkari elektronikoko orri nagusian historia artikuluak agertuko dira, eta haien laburpena ikusi edota artikulu osoa norbere ordenagailura jaisteko aukera egongo da (pdf formatuan). Sail hau orotariko historia lanei zabalik dago.\nBaina artikuluez gain, historiaren irakaskuntzan baliagarriak izan daitezkeen materialak (testuak eta mapak) ere aurki daitezke 'Kondaira' aldizkarian, Historia materialen atalean alegia. Honetan, Euskal Herriko zein munduko testu eta mapa historikoen corpus gero eta handiagoa biltzeko asmoa dago, mota honetako materialak dituenak bertan jartzeko aukera duelarik.\nAzkenik, historialari eta historiazale euskaldunen arteko harremanak garatzeko eztabaida zerrenda dago. Honen bidez, "euskaldun historialarien bilgune" izan nahi du 'Kondaira' aldizkariak. Ikuspegi desberdinak errespetatuz, sakabanaturik dauden euskaldun historialari guztiak harremanetan jarri eta plataforma komun bat eratzeko asmoz sortu da.\nMikel Aizpuru Historia doktoreak aipatu duenez, "hein handiz, egin gabe dauden" 1981ean UEUko historia sailak aipatu zituen xedeak gauzatzen laguntzeko aukera eskain dezake 'Kondaira' aldizkariak, "Historialari sakabanatuak elkarganatzea eta euskal historialarien arteko koordinakuntza indartzea; Historiarako euskara normalizatu bat sortu eta finkatzea eta Historiaz euskaraz egiten diren edo egin litezkeen lanak bizkortu eta zabaltzea", hain zuzen ere.


Kutsaduraren hedaduraz • ZUZEU\nKutsaduraren hedaduraz –\nGuk txakur bat daukagu etxean. Santa du izena eta zatar zatarra da. Gure amak ere asko maite du. Aldi berean, gure amak izena eman du herriko hautesgaien zerrendetan, aitak bezala, hain zuzen ere. Beraz, ez nik eta ez nire txakurrak, ezin dugu hautetsi izateko izenik eman, izan ere, harremanduta baikaude geure senitartekoekin. Kutsatuta, beraz. Hori ez dago norberaren aukeran: familia, familia da, ez esan niri ezetzik.\nGertatzen zaigun hau guztia normala ere bada, halako guraso badaezpadakoekin, eta, gainera, nire zakurra zakur denez lehenbizi, eta ni neu ez naizenez Espainiako Erreinuan bizi, ez gaitu asuntoak gehiegi kezkatzen. Ezta, Santa? Ez gara, ba, hemen kexatzen hasiko.\nBaina jar dezagun, nire lekuan neure arrebetako bat, Autonomia Elkarteko herri batean bizi denetako bat: seguru ez zaio burutik pasatu halakorik, baina hark ere ezingo luke bizi den lekuko hautetsia izan. Normala da, halako ama terroristaren alaba izanik. Gainera, gure amak uste du, berak ez daukala barkamena inori eskatzen zertan ibilirik. Areago, izatekotan, berari eskatu beharko lioke baten batek barkamena, aberri egun batez atxilotu eta kartzelan edukitzeagatik, edo bere senarra torturatzeagatik, edo Guardia Zibilak etxea hankaz gora jartzeagatik, edo lehengo eta oraingo faxistek beti beldurrez bizi izatera derrigortu dutelako… Ederra da, ba, gure ama, memoriaren kontu horietan. Batez ere faxistei dagokienean. Argi du munduaren banaketa: onak eta zintzoak, bere antzeko pertsonak dira, bestelakoak izaten dira beti gaiztoak.\nEgia esan, gure familian politikaren gaia beti egon da present eta gure haserrerik handienak ere hortixe etorri dira: diskrepantzia eta eztabaidatik. Alabaina, horrek ez gaitu libratuko denok kutsatuak izatetik: ahuntzaren umea, antxumea, jakinekoa da hori. Beraz, galduta gaude, ez ni eta ez nire arrebak ez gara sekula izaten ahal alkate. Ez eta zinegotzi ere. Domaia da.\nEta gure seme-alabak? Horiek izanen al dute eskubiderik noizbait? Noraino iritsiko da Evaren marka zitala? Nork eta nola neurtzen du hori?\nGure amari eskatuko diot ahaztu dezala bere biografia, eta eska dezala publikoki barkamena, sekula egin ez dituen gaitzengatik, ezen ene ama terrorista izan daiteke, baina ez dio sekula inori zaplastako bat ere eman. Gogoa bai, eduki du, behin baino gehiagotan, baina ez zioten halakorik erakutsi. Bai, horixe eskatuko diot, sekula egin ez dituen bekatuengatik eska dezala barkamena herriko plazaren erdian. Baldin eta ez badu utzi nahi bere bilobenganaino, eta datozkeen belaunaldi guztietara hedatuko den marka negargarri bat. Mea culpa ikaragarri bat behar bada hau guztia konpontzeko, bedi.\nEta zutabea amaitu baino lehen, galdetzen diot nire buruari, ba ote du Kepa Aulestiak zakurrik? Eta Jon Juaristik? Eta Teo Uriartek? Eta Felipe Gonzálezek? Eta Txema Monterok? Eta Martin Villak? Eta Zapaterok eta bere enparau sozialistek…?\nEl Mundo. Hasier Etxeberria. 070428\n(Pd: santaren argazkia ez zen zutabean agertu, jakina. Beste gauza bat ere bai: atzean ageri den bigarrena, Itsusi zena da).\n4 pentsamendu “Kutsaduraren hedaduraz”-ri buruz\nGari 2007-05-01 21:40\nNahi duzuna esan, baina Santa izena eduki arren, gaizto itxura du zakurrak.\nFamiliarekin bueltaka hasi garenez, beste arazo baten inguruan, nere anaiari “kanpotarra, hua hire herrira kaka nahastera!!” bota zioten behin. Anaiak (hura Asier sinatxe) “ni bertakoa nak” erantzutean “eta hire atta?” galdetu zioten, “Atta ere bertakua, del 35 d’Amute” esan eta segidan “eta amona, amona nungua duk?” galdetu zioten; beraz ahantzi zure seme alabak zinegotzi izatearen esperantza (edo desesperantza).\nkonatxe 2007-05-01 23:07\nGari bihotzekoa, Hatxekin edo Konatxe sinatzen duen honi, hire anaia Hatxegabearen hori bera gertatu zitzaioan hire herrian, duela mende bat edo. Aterrizatu berritan. Udaletxean izan huen, euskararen aldeko zerbaitetan. “Hi ez haiz hemengoa” esan zidaan zinegotzia zen atso jeltzale batek, eta arrazoia zian, ez bainauk Hondarribikoa. Nongoa ote nauk? Neuk ere ez zakiat xuxen, egia esan. Alferrik izan huen euskal herritarra nintzela esatea eta, izanak izan, neure herrian nengoela gaineratzea. Andre harentzat, bere etxekoak bakarrik hituen bertakoak, eta pentsamendu berekoak ez ginenok, etorkin lardaskatzaile hutsak. Pekatari adardun nazkagarriak. Eta pentsamendu estu horrekin, irabazi egiten zigutek, hala ere. Ala ez?\nOkerragoa duk, ordea, ibaiaren beste alde honetan. Lehengo batean farmazian zerbait eskatu nian euskaraz eta ihardetsi zidatean: “horixe bakarrik behar genian, aurki arabieraz eskatuko dizkigute gauzak”. Mon ami, nous sommes perdus dans ce coté frontalier.\nGari 2007-05-02 08:55\nHala (edo Ala) gabiltza, mundu alu honetako herri puta huntan.\nIbaiaren alde honetatik horrat bizitzera joandako lagun euskaldun ugari dauzkat nik, beraien burua frantsez ikastera behartu dutenak, farmazia horretan (edo besteren batetan) arro, arro lehen hitza frantsesez egiteko.\nAstelehenean Baionara bazkaltzeko asmotan joan ginen eta lekua bazenez galdetzera sartzean horietako batek esan zidan “hik eskatu, hobeto moldatzen haiz eta”. Nik “launtzako lekurik bai?” bota nuenean, koadrilako honen aurpegia ikustekoa izan zen.\nLuistxo 2007-05-02 13:45\nKutsadura bide askotatik zabaltzen dela argi dago. Aipagarria iruditzen zait Euskadi Irratiko arduradunen neurri profilaktikoa, Marian Beitialarrangoitia Faktoriako ahotsetatik kendu berri baitute, herri batean ANVko zerrendaburu dela ikusi dutenean.\nEz inoren belarriak kutsatzeko, izango da.\nIturrik dio hemen ( http://eibar.org/blogak/iturri/393 ) laster Euskadi Irratiko kazetariek blogak izango dituztela. Ea, ba, nolako higienea duten.


IRRATIEN TARTEA: Kiribil konpainiaren 'Nundik' ikuskizuna, Antxetako Maia Muruagaren eskutik - Arrosa\nKiribil konpainiak adin txikikoentzako antzerki eskaintza sortu eta emanaldietan eskaintzen du, hala egin zuen Iz izeneko ikuskizunarekin eta hura oinarri hartuta, Nundik izenekoa sortu du orain, naturatik gizakira egindako bidaia izan daitekeena. Elementu naturalen eta ahotsaren laguntzaz soinu naturalak musika bihurtzen dituzte ikuskizun horretan. Joan den astean, haurtzaindegiz haurtzaindegi ibili dira emanaldia aurkezten, eta Antxeta irratiko Maia Muruagak Senperekoan harrapatu zituen. Bertan hitz egin zuen Paxkal Indorekin eta Amaia Henebuttekin eta haien hitzak ekarri ditugu gaurko irratien tartera.\nPosted in ZebrabideaTagged #amaia henebutt #antxeta #irratien tartea #kiribil #konpainia #maia muruaga #nundik #paxkal indo #portada\nBiharko 'Gaur8': Gazako muturreko egoera, Arabako bertsolaritzaren historia eta Leire Barrera\nol. Urt 20 , 2017


Mailegu eta Erreserbak\nMedialabek edukiak eta jolasak bere eremu fisikotik ateratzeko aukera eskaintzen du, dokumentuak erreserbatu eta mailegatzeko zerbitzuen bidez. Zerbitzu hori erabili ahal izateko, ezinbestekoa da Tabakalera Txartela izatea. Zerbitzua doakoa da.\nEdukiak mailegatzeko zerbitzuari esker, Tabakaleratik kanpo liburutegiko aldizkariak, bideo-jokoak, filmak, liburuak, diskoak eta abar gozatzeko aukera dago. Herritarren autonomia sustatzeko, edozeinek dokumentuak hartu eta itzul ditzake modu autonomoan, Medialabeko sarreran dauden mailegu automatikoko makinen bidez.\nTabakalera Txartela duten pertsonek 15 dokumentu har ditzakete maileguan hilabete batean zehar. Dokumentuek ez dute zertan izan euskarri berekoak. Lortu nahi den edukiren bat mailegatuta badago, hori erreserbatzeko aukera ere badago.\nDokumentu-kopurua Epea (egunak)\nBAZKIDE ARRUNTAK [Tabakalera Txartela] 15 30\nADITUAK [Ikertzaileak] 30 60\nBideo-jokoen kasuan, aldi berean hiru bideo-joko hartu ahal izango dira eta horiek aste batez mailegatu ahal izango dira.\nMailegatzeko epea luzea denez, ez dago hartutakoa berritzeko aukerarik.\nGu Medialaben lantzen diren gaiak edo arloak mahai-joko eta jostailuen bidez lantzearen alde gaude. Horregatik, erabiltzaileen eskura jartzen ditugu lankidetza, sormena eta irudimena sustatzen dituzten jolasak. Horietariko batzuk maileguan har daitezke, 30 eguneko epean (bideo-jokoen kasuistika berezia aurreko atalean azalduta dago).\nEtxez etxeko mailegua\nCOVID-19ak eragindako pandemian zehar aktibatu den zerbitzu berri hau Tabakalera Txartela duten eta Euskal Autonomia Erkidegoan (EAE) bizi diren pertsonentzat da. Zerbitzua erabili ahal izateko dokumentuak aurretiaz erreserbatu behar dira (telefono edo posta elektroniko bidez) eta postaz jasoko dira, doan.\n1) Telefonoz 943.47.50.50\n2) Mezu bat bidalita medialab@tabakalera.eus helbide elektronikora; bertan, zein dokumentu mailegatu nahi diren adierazi beharko da.\nGehienez ere 15 dokumentu mailegatu ahal izango dira eta 30 eguneko mailegatze-epea izango dute.\nDokumentuak itzultzeko 2 aukera egongo dira:\nFisikoki entregatzea Tabakalerako sarrerako edo Medialabeko postontzietan (itzultzea ez du zertan bazkideak egin).\nEzin baduzu fisikoki Tabakalerara joan, itzultzea postaz egin ahal izango duzu. Horren kostua erabiltzaileak ordaindu beharko du.\nGure bilduma osoa hemen kontsultatu dezakezu: http://katalogoa.tabakalera.eus/\nGogoratu itzultzeko epeak ez betetzea bidegabekeria dela gainerako bazkideentzat eta zu ere kaltetua izango zarela besteek epea betetzen ez badute. Mesedez, saia zaitez epeak betetzen.\nHalaber, berandu itzultzen baduzu, aldi baterako etengo zaizkizu Medialabeko zerbitzuak.\nMailegatu gabeko dokumentu bat erreserbatu ahal izango dugu Medialabera etortzean eskuragarri dagoela bermatzeko eta maileguan hartzeko edo, bestela, erabiltzaileren batek maileguan duenean eta itzultzen duenean hartu nahi badugu. Erreserbatutako dokumentua maileguan hartzeko epea 3 egunekoa izango da. Dokumentua ez bada epe horretan jasotzen, bertan behera geratuko da erreserba.\nAldi berean maileguan eraman daitezkeen adina dokumentu erreserbatu ahal izango dira.\nJarraian, liburutegiko katalogoaren bidez erreserba horiek nola egin erakutsiko dizun bideo bat duzu.\nDokumentuak apurtzea edo galtzea\nDokumentu bat apurtu edo galduz gero, arduradunak berriz jarri beharko du. Katalogotik kanpo badago, Medialabek bere intereseko beste dokumentu bat hautatuko du, prezio eta ezaugarri berekoa. Bazkideak erosi beharko du dokumentu hori edo zenbatekoa ordaindu.\nEgoera hori konpondu bitartean, bazkideak ezingo du mailegu-zerbitzua erabili.\nIgandeak eta jaiegunak (astelehenak salbu): 10:00 - 14:00\nOharra: Covid-19ak eragindako osasun-krisialdia kudeatzeko deklaratutako alarma-egoera dela eta, Medialabek eskaintzen dituen zerbitzuei aldi baterako eragingo die.


Tenpura - Wikipedia, entziklopedia askea.\nTenpura (japonieraz: 天ぷら edo 天麩羅, tenpura?, tempɯɾa ahoskatua) Japoniako sukaldaritzan tipikoa den frijitua da. Arrain-, itsaski- edo barazki-zatiak irin-nahastura berezi batean pasatu eta frijitu egiten dira, eta, gero, soja-saltsan edo beste saltsaren batean blaituta jaten dira. Janari zati bakoitzak mokadu baten tamaina izan behar du, eta oliotan frijitu behar da 180℃z, bizpahiru minutuz bakarrik.\nJatetxe nabarmenetan sesamo olioa edo olio horren nahasketa bat beste batzuekin erabili ohi dute. Zatia ahora eraman aurretik, saltsa (tentsuyu) batean busti ohi da, salda, soja-saltsa eta sake gozoz egina. Horri jengibre-birrindua, errefau-birrindua eta espeziak gehitzen zaizkio.\nOrriaren azken aldaketa: 10 urtarrila 2020, 14:09.


StartUps Euskaltel: ekintzailetza sustatzen dugu - Euskaltel Blog\nStartUps Euskaltel: ekintzailetza sustatzen dugu\nEkintzailetza, teknologia eta berrikuntza. Hiru ezaugarri horiek osatzen dute StartUps Euskaltelen DNA, ekintzailetza sustatzeko eta Euskadin enpresa berritzaile gehiago eduki ditzagun gure hondar alea jartzeko sortutako ekimena. Izan ere, enpresa berri guztiek laguntza bat behar dute hasieran.\nWebgune honetan, programari buruzko xehetasun guztiak kontsulta ditzakezu: parte hartzeko baldintzak, onurak, eta abar. Baina, gainera, StartUps Euskaltelen aurkezpen-ekitaldian parte hartu nahi izan zuten lehen bost start-up-en proiektu erakargarriak ezagutu ditzazun nahi dugu.\nDifferEngin. Duela bost hilabete inguru, start-up bizkaitar txiki hau Gauzen Internet-en (IoT) munduan murgildu zen. Sektore teknologiko honi buruzko ikuspegiak eraman zituen Judith, Jordi eta Angel merkatuan nonahi dauden “tresnetatik” urruntzera eta benetako beharretan zentratzera. Horixe da IoT-en muinean dagoena: “Inguratzen gaituzten gauzei balioa ematea konektagarritasunaren bidez eta nolabaiteko adimenaren bidez, lehen pentsaezinak ziren funtzio eta prestazio berriak emanda”. Azalpena emateko, haien bezero batengana jo dute: altzairu-fabrikatzaile bat, bere produktuei balio erantsia eman nahi diena eta lehiakideengandik urrundu nahi duena. Altzairua “bizirik egotea” nahi zuten, eta, horretarako, irtenbide bat pentsatu zuten, hormigoia zeharkatzeko gai den komunikazio-sistema batzuen bidez eta bateriarik behar ez duten sentsoreen bidez. Emaitza? Altzairuaren eta hura sortzen duten egituren erabateko monitorizazioa. Datu horiekin, DifferEnginek lortu zuen horien korrosioa neurtzea, gerta daitezkeen egitura-akatsen abisua jasotzea, bai eta lurrikarak detektatzea ere.\nDataset. Seguru asko, noizbait entzun duzu esaldi hau: “Amazonek badaki zer erosiko dugun, baita guk geuk baino lehenago ere”. Big Data sektorearen parte da Dataset. Eta lortzen du plataforma-mota horrek gure kontsumo-ohiturak ezagutzea datu-analisiei esker (adibidez, produktu bati begira pasatzen dugun denbora edo webgune jakin batean saguarekin egiten ditugun mugimenduak analizatuz). Baina Big Data hori baino askoz gehiago da. Dataset gai da ingurune jakin batean (adibidez, merkataritzagune batean) pertsonen mugimenduak aztertzeko detektatze pasiboko teknologiari esker, erabiltzaileen mugikorrak baliatzen baititu, WiFi edo Bluetooth sareetara konektatu beharrik gabe. Hartara, bezeroen lehentasunak lehenago jakin daitezke, zentroko instalazioen erabilera-kalitatea hobetu daiteke, jende gehien dagoen uneetako segurtasuna eta garbitasuna areagotu daiteke, eta energia- edo komunikazio-zerbitzuak automatikoki kudeatu daitezke, besteak beste. Baliabideak arrazionalizatzen eta optimizatzen laguntzen duen datu-unibertso oso bat.\nQuality Sensors Network S. L. (Hirisens). 2016ko otsailean jaio zen enpresa bizkaitar hau IoT sektorearen beste adibide bat da, eta dagoeneko hasita dago bere proiektuak beste herrialde batzuetan merkaturatzen. Jarduerari dagokionez, teknologia adimenduna duten zerbitzuak ematen dizkie enpresei eta hiriei, bereziki ingurumenaren alorrean. Zehazki, Hirisens enpresak airearen eta uraren kalitatea kontrolatzen du, zarata-mapak egiten ditu, isurketen eta uholdeen arriskuak aztertzen ditu, aparkalekuen azterketak egiten ditu, eta alor horretan adimen artifiziala aplikatzearekin lotutako gaiak ditu aztergai.\nJakinCode. Arabako enpresa honek zibersegurtasuneko irtenbideak diseinatzen ditu, haien arrisku-mailara egokituta. JakinCodek, firewallak eta antibirusak eguneratzeaz gain, tresna espezifikoak garatzen ditu enpresa jakin baten aurka egindako erasoei aurre egiteko. Enpresaren arduradunek modu grafikoan azaltzen dute: JakinCodek zerbitzari bat gaitzen du, amu gisa jarduteko, eta enpresan sartzen diren konexio guztiak monitorizatzen ditu. Hartara, erasotzaile batek enpresako sarean sartzea lortzen duenean, adibidez mezu elektroniko gaizto baten bidez, sistemak intrusioa detektatzen du, eta abisu bat bidaltzen dio segurtasun informatikoko ekipoari; eta hura berehala hasten da zainketa-lanetan.\nWimbiTek. Gipuzkoako start-up hau arduratzen da enpresak digitalizatzeaz Industria 4.0rako trantsizioa errazteko, baina basa-hegaztiak monitorizatzeko eta haien jarraipena egiteko GPS produktuak (IoT) sortzea du egiteko nagusi. WimbiTeken gailuen energia-kontsumoa oso-oso baxua da, egurats zabalean egoteko prestatuak daude eta txikiak eta oso pisu gutxikoak dira. GPS bakoitza hegaztiaren bizkarrean jartzen da arnes baten bidez, eta haren kokapen zehatza jasotzen du 30 minutuan behin. Kokapen horiek guztiak barne-memoria batean gordetzen dira. Gailuak komunikatzeko erabiltzen dituen antenetako baten detekzio-eremuan baldin badago hegaztia, datuak ordenagailu batera deskargatzen dira, eta ordenagailuak ikertzaileei bidaltzen dizkie gero Internet bidez. Denbora gutxian, beraz, hegaztien ehunka kokalekuren berri jasotzen dute ikertzaileek. Datuak jasotzeko sistema hori oso interesgarria da, beste eremu askotan ere aplika baitaiteke.\nLaster izango duzu beste 5 enpresa berritzaileen berri, haiek ere beren proiektuak azaldu baitizkigute StartUps Euskaltelen. Eta hasiera besterik ez da hau. Lehenengo edizio honetan, 100 start-up bultzatu nahi ditugu!\nEnrique Dans: “Zer garaitan bizi diren dakiten konpainiak nahi dituzte bezeroek” Enpresak\nKaixo, Catalunya! Enpresak


Krego Martin: Conmovidas - Con movidas — dantzan.eus\nHemen zaude: Hasiera › Agenda › Krego Martin: Conmovidas - Con movidas\nKrego Martin: Conmovidas - Con movidas\nDantza garaikidearen eta barrearen arteko harremana inoiz ez da oso estua izan. Badirudi artistikoa den guztia serioa dela edo izan behar dela, barrerik gabekoa.\nModu askotan eta arrazoi askorengatik egiten dugu barre, baina barre egiteko momentuetako bat da ulertzen ez dugun zerbait gertatzen denean edo inkomunikazioa sortzen denean. Barreak berehala zorioneko errealitate bat gogorarazten digu: bizirik gaudela.\nKrego-Martín Danzaren ikuskizun berria da Conmovidas - Con movidas. Zuzendaria Aitor Basauri da, Erresuma Batuko Spymonkeys konpainiako aktore eta sortzaileetako bat.\nKREGO-MARTÍN DANZA kale-antzerkiko Así y Restar ikuskizunarekin estreinatu zen Bad jaialdian (Itineris), 2011. urtean. Hainbat jaialditan erakutsi dituzte euren lanak, bai Estatukoak bai nazioartekoak.\nKontzeptua eta performancea: Aitor Basauri, Bego Krego, María Martín\nTeknika: Marc Cano\nLaguntza artistikoa: Judith Ruiz\nEkoizpena: Krego-Martín Danza\nLaguntza: Estudio de danza Aikoa Santurtzi\n* Bilboko Zirkuitua 2020-ren barruan.


Eusko Jaurlaritzak euskararen aldeko konpromisoa bere gain hartu behar du, Ipar Euskal Herrian ere bai | EA - Eusko Alkartasuna\nHasiera » Euskara » Eusko Jaurlaritzak euskararen aldeko konpromisoa bere gain hartu behar du, Ipar Euskal Herrian ere bai\nEusko Jaurlaritzak euskararen aldeko konpromisoa bere gain hartu behar du, Ipar Euskal Herrian ere bai\nArgitaratua honek egina: Prentsa Bulegoa data Ira 21, 2010 honetan: Euskara\nJuanjo Agirrezabalak Seaskak jasoko duen diru-laguntzaren murrizketa gehiegizkotzat jo du; bere iritziz, PP eta UPD laguntza horren aurka azaldu dira haien helburua euskararen garapena oztopatzea delako.\nJuanjo Agirrezabala EAko legebiltzarkideak Eusko Jaurlaritzak euskararen aldeko konpromisoa bere gain hartu eta euskararen garapena Euskal Herri osoan sustatu behar duela adierazi du, Jaurlaritzak Seaskarekin, Iparraldeko Ikastolen Federazioarekin, alegia, adostutako akordioaren harira. Hitzarmena normaltasun osoz hartu behar delakoan dago, beraz, Agirrezabala, baina ez du, ordea, normaltzat jotzen haren edukia: “Ez zait batere normala iruditzen Seaskari emandako diru-laguntzak izango duen murrizketa, 1,1 milioi euro urteko izatetik 400.000 eurokoa izatera pasako baita. Egia da krisiak murrizketak dakartzala, baina hau gehiegizkoa da; krisia ez du euskarak ordaindu behar”.\nIdoia Mendia Jaurlaritzako bozeramaileak Seaskarentzako diru-laguntzak 2012an amaituko direla iragarri du gaur, baina hori onartezina da, Agirrezabalaren ustez, “Gobernuak euskararekin duen konpromisoak ezin duelako iraungitze-datarik izan”. Hala ere, garrantzia kendu dio Mendiak esandakoari, “hurrengo lehendakaria, zorionez, ez baita Patxi Lopez izango; hurrengo Jaurlaritzak bai izango duela euskararen aldeko jarrera argi bat, bai eta Ipar Euskal Herrian eta Nafarroan ere”.\nPPk eta UPDk Seaskarekiko akordioaren harira egindako kritikei buruz, EAko legebiltzarkideak salatu du bi alderdi horiek beti saiatzen direla euskararen garapena eta horren aldeko edozein ekimen oztopatzen.


Osakidetzako EPEko salatzaileetako batek postua utzi du presioengatik - Steilas\nOsakidetzako EPEko salatzaileetako batek postua utzi du presioengatik\nDebagoieneko osasungintzako langileok salatu nahi dugu Zuzendaritza honek bere plantillari egiten dion estortsio sistematikoa, Osakidetzako Giza Baliabideen Zuzendaritzaren abalarekin eta bultzadarekin, zeinak profesional kualifikatuak gure ospitaletik ateratzea eragin baitu, eta erakusten baitu Osakidetzako kudeatzaileen mespretxua osasun publikoarekiko, langileekiko eta herritar guztiekiko. Debagoienak ezin du onartu konprometituta dauden profesionalak alde batera uztea, bere lanbidea bokazioz egiten dutenean, Zuzendaritzak zerbitzurako irizpideak presioz egiterakoan, aginduak ez betetzeagatik.\nAzken astean, ordezkatzeko zailak diren bi espezialistek uko egin diete iraupen luzeko bitarteko kontratuei, urteetako presioaren eta jazarpenaren ondoren. Zerk eragiten du iraupen luzeko kontratu egonkorra duen langile batek bertan behera uztea? Zuzendari medikoarekin irekitako Gatazka Protokolo ugariek horren ideia bat ematen digute, bai eta bien uko-gutunek ere. Haiek dira Zuzendaritzak egiten dituen lan-tratu txarrengatik eskualdetik alde egin duten osasun-langileen zerrenda luze bateko azkenak. Zenbat profesionalek utz dezakete gure zonaldea? Osakidetza jarrera horiekin ari al da gure eskualdean osasun publikoa desegiten? Eta, langile gisa, noiz arte eutsi behar diogu plantillak kudeaketa-estilo horri?\nHorregatik guztiagatik, zuzendari medikoa berehala kargutik kentzeko eskatzen diogu Osakidetzako Zuzendaritza Nagusiari, bailara hau Debagoieneko biztanleei laguntza duina emateko beharrezkoak diren giza baliabideez eta baliabide materialez hornitzeko neurriak har ditzan, eta ESIko langileei eta herritarrei dei egiten diegu astelehenean, hilak 6, 13:00etan, Ospitalearen aurrean protesta egiteko.\nxabin2022-06-06T22:11:01+02:002022 5 ekaina |Jendarte mugimenduak|


"Munstro artean bizi gara!" - - Goiena.eus\n"Munstro artean bizi gara!"\nJoxe Mari Gabilondo 2013-03-16 01:00\n"Munstro artean bizi gara!", bota du telebistako hizlari batek Nafarroako kutxaren inguruan...\n... eta zenbait politikariren ustelkeriaren inguruan ari zela.\nBatzuek 400 euro kobratu, etxea ezin ordaindu eta beren buruaz beste egiten duten bitartean, badira bilerako 1.700 euro kobratzen duten politikariak; hori gutxi omen eta hiru bilera egiten dituzte arratsalde batean 5.100 euroko dieta kobratuz.\nJantoki sozialak beteta dauden bitartean, badira Suitzan 38 milioi euro dauzkatenak eta eskupekoak banatzen dituztenak Espainiako Gobernuan dauden mandatarien artean, 6.000 euroko ume-puxika urtebetetzeak ospatuz.\n5 milioi langabe dauden bitartean, bada Afrikara elefanteak akabatzera joan eta oraindik ere ardo kiratsa darion "lo siento" batekin konponketak egiten dituen erregea.\nBadira lan-baldintza duinak, hezkuntza eta osasun publikoa aldarrikatzeagatik, kartzelan daudenak eta etxean, saltokietan… 500 euroko billetez betetako kutxa gotorrak gorderik eduki arren, kalean lasai asko dabiltzan txinatar enpresariak (arestiko elefante ehiztari hordiaren lagun-minak) eta aktore pornoak.\nHamaika dira, urteetan lan egin ondoren, lan baldintzak aldatu eta lau sosen-truk kanporatuak izan diren langileak, goi karguetan lagun minak dituzten enpresa publikoetako zuzendariek beren kanporaketa milioiekin blindatzen duten bitartean.\nUrteetan, arbaso zaharrenetatik jasotako lurrak eta baserriak, Euskal Herriko bizi moldearen islarik zaharrenak; ziztu bizian gainetik pasako zaigun tren antzu bat egiteko desjabetutako aitona-amona zaharrak geure artean ditugu, banketxeei etxebizitzaren arazoa konpontzeko dituzten lapurtutako etxe guztiak desjabetzeko gogorik ez dutenekin batera.\nZalantzarik gabe: munstro artean bizi gara!\nAntzinako kondaira zaharrak dioenez: euskaldunak munstro artean bizi ginenean, Ortzirengana joan ginen laguntza eske eta Ortzik eguzkia sortu zuen iluntasuna argitzeko eta eguzki-lorea, gauetan munstroak etxeetara sar ez zitezen.\nEgun, norbaitek laguntza eske joateko ausardia balu, txapelgorriz jantzitako ume-jale beletzar lerdetsuak baino ez lituzke aurkituko. Munstro predikulariak, zuri guztiak irin ez direla erakutsiz.\nMunstro artean bizi gara. Badira eta izango dira aurrerantzean ere. Hortaz, ikasi egin beharko dugu beraien artean bizitzen, iluntasunari ihes egiten eta geure burua munstro bilaka ez dakigun ahalegintzen indar osoz.


Bizitza, etxea eta negozioa | Iritzia | 7K - zazpika astekaria\n2021 API. 25\nBizitza, etxea eta negozioa\nBadirudi neoliberalismo basatiaren ebidentziekin bizitzera gehiegi ohitu garela, ia amore eman arte, sistemaren berezko ezaugarri gisa ia guztiz onartu arte.\nEuskaldunok bizitza eta etxea hitz batean elkartzen ditugu: etxebizitza. Kalea bizitzaren unibertsitatea bada ere, eta munduko bazter ezkutuena abentura bizitzeko ezinbesteko txokoa, etxeko babesean eraikitzen ditugu gure izatearen zimenduak. Hainbat etxetan bizitzea tokatu zaionak etxe zehatzekin lotuta gogoratzen ditu bizitzako aro ezberdinak. Ume garaiko pasillo zahar bateko hormen paperen koloreak edo eskayzko sofa batean ipurdia itsatsita emandako udako egun bero luzeak. Unibertsitate garaian, lanpara rokoko batek nola argitzen zituen gau eder eta amaigabeak. Ondoren, etxeko usain bigun goxoa azpiko jatetxearenak konkistatu zuela oroitzen dugu. Eta horrela, etxeak, hots, gure bizitzak, katuak beste existentzia ditu. Azken urte amaigabe honek etxearen zentzua eraldatu du, nola ez, eta ziurrenik hau dena pasatu arte, ezin jakin nola gogoratuko dugun garai honetako etxea. Baina sendotuko dute gakoa: gure bizitzak etxez osatzen direla, pertsonak burua, bihotza eta gorputza garen bezala. Hori bai, bizitzeko etxea, ala etxerako bizi, zalantza beti.\nKontraesana badirudi ere, pandemiaren ondorioz ezarritako alarma egoerak askatasuna mugatu badu ere, kasu batzuetan babes modukoa ere izan da, sozialki eta ekonomikoki. ERTEak dira adibide, baina baita etxegabetzeak ere. Inor etxerik gabe utziko ez zutela agindu bazuten ere, saiakerak egon dira. Baina laster negozioa, otso eta lukurreriaren atzaparretatik libre izango dira berriz aitaren eta amaren etxeaz jabetzeko. Bestelako alarma piztuta dago jada, etxe-bizitza negozioa ez dela aldarrikatzen duena. Bilbon, bitartean, putre-funtsek etxebizitza mordoa erosten jarraitzen dute isilean, udalak diru publikoz obra pribatuak ordaintzen jarraitzen du etorkizuneko hiri modernoa aginduz eta, edonon, alokairuak gero eta eskuraezinagoak dira. Pandemia urte oso honetan ustez hutsik egon dira turismo pisuak. Nola ez, ba, berriki jakin denez, Donostiaren kasuan gutxieneko baldintzak erdiek ere ez dituzte betetzen. Baina ez du axola, biharko behar ditu hiriak. Hori bai inbertsio ziurra. Eta, ustez, pertsona zen helburu.\nPandemiaren ipuin beltz honetan, bizitza non eraiki, gaua non pasa, ez daukan gero eta lagun gehiago ageri den bitartean eta etxe mordoa hutsik egon arren, ekin eta eraiki jarraitzen dute. Duela urte batzuk adreiluaren krisialdia deitu zuten horretan asko ikasi omen zuten eta hortxe jarraitzen du kantuak, kolpe, kolpeka, ekin eta eraiki. Badirudi neoliberalismo basatiaren ebidentziekin bizitzera gehiegi ohitu garela, ia amore eman arte, sistemaren berezko ezaugarri gisa ia guztiz onartu arte. Beharbada horregatik ez gaitu harritzen jendeak kontatzen duenean, noiz eta orain, krisialdi sakonean murgilduta gauden momentu honetan, bigarren etxebizitza batean pentsatzen ari dela. Barkatu, bigarren etxe-bizitza? Ausardia behar da, gero, termino hori erabiltzeko. Baina horrela sentitzen dira, ausart, oporretarako etxea erostea ipuinetako printze edo printzesen balentria balitz bezala. Eta bigarren etxetxo hori nahi ez dutenak ipuinetako errege-erregina bihurtu dira; hirietatik, herri xehearen aldamenetik, ihes egin behar izan dute, nora eta gaztelu panpoxootara. Bestela nola azaldu txalet eta baserrien salmentaren boom deitutako hori? Enkarterriko adibide argia: salgai zeuden baserri eta txaleten %90 saldu dira azken urtean. Ez dakit zuei, baina sekulako gogoa sartu zait niri pilota txuria hartu eta makilaz kolpe bat emateko. Zer da gure auzoko plaza, biharko golf zelaia ez bada?


Covid-19aren sasoi honetan kooperatibek erakutsitako jarrera eskertu du MONDRAGONek — TUlankide MONDRAGON\nCovid-19aren sasoi honetan kooperatibek erakutsitako jarrera eskertu du MONDRAGONek\nPandemia garaian kooperatibek gizarteari eginiko ekarpen nagusienak balioan jartzen dituen ikus-entzunezko bat argitaratu du.\nInor gutxik espero zezakeen 2019ko uztailean (Kongresuaren aurreko hitzordua) mundua zortzi hilabeteren buruan aldatu egingo zela. 2020ko urtarrilean bizitzak ez zuen aldaketa nabarmenik izan, nahiz eta Wuhan-en (Txina) koronabirusa azaldu. MONDRAGONek oso gertutik jarraitu zuen Txinako osasun krisiaren bilakaera eta Asiako erraldoian dituen kooperatiben bitartez aurreikusi ahal izan zuen zer zetorren. Eta tamalez, bi hileren buruan, 2020ko martxoan, birusa gugana iritsi zen, eta birusarekin batera inoizko osasun krisi eta krisi ekonomiko latzena.\nSasoi hartan MONDRAGON Kursaaleko urteroko hitzordua prestatzen ari zen, aurreko urteetako edizioetako bidetik ari ziren prestatzen aurtengoa ere, baina koronabirusak planak aldatu zituen. Donostian egin beharreko Kongresua, hitzordu telematiko bilakatu zen, eta Arrasatetik, egoitza korporatibotik, egin zen emanaldia.\nAurtengo edizioan Covid-19ak protagonismoa izan du. Hain justu ere, gai horri lotutako bideo bat eskaini da, kooperatibei eskerrak emateko eta haien lana aitortzeko balio izan duena. "MONDRAGONeko kooperatiben ekarpena itzela izan da eta oso harro gaude. Agian, gehien ezagutzera eman dena maskaren produkzioa izan da, interkooperazioan eginiko proiektua, baina beste hamaika egitasmotan ere parte hartu dugu eta horiek guztiak nabarmendu beharko genituzke", adierazi zuen Javier Goienetxeak, Kongresuko presidenteak.\nKooperatiba askok euren aktibitatea berbideratu dute, euren ekarpena eginez pandemiaren kontrako borrokari. Beste kooperatiba batzuek, beraien enpresa eta produktuen ezaugarriengatik eta publikoaren aurrean aritzen direlako, indarrak biderkatu behar izan dituzte. EPIak ekoizten aritu izan direnak ere badira edo eta elkartasun egitasmoetan parte hartu dutenak. Haiei guztiei eskertza eta aitortza. ESKERRIK ASKO!!\nMARIZAren kontzertura joan nahi?\nTUlankidek MARIZAren kontzertura gonbidatzen zaitu. Azaroaren 30ean izango da kontzertua, Donostiako Kursaal Jauregian, 20:00etan. Parte-hartu zozketan eta eskuratu zure bi sarrerak.


"Nire diskoan kantu erotiko bat sartu dut; ematen du tabua dela" - Nafarroako Hitza “Nire diskoan kantu erotiko bat sartu dut; ematen du tabua dela” – Nafarroako Hitza\n“Nire diskoan kantu erotiko bat sartu dut; ematen du tabua dela”\n2019, azaroak 22 Elkarrizketak 524\nHerriko musika eskola, Nafarroako Kantu Txapelketa, ETB, Danba taldea… Eta, orain, bakarkako lehendabiziko diskoa: Haize gorri batek izenburuko lana aurkeztu berri du Estitxu Pinatxo abeslari eta musikariak (Bera, 1987), berak sortutako kantekin.\nBakarkako lehen lana duzu Haize gorri batek; nolakoa izan da sormen prozesua?\nUrteak daramatzat lan hau prestatzen. Sortze prozesu guztien atzean lana dago, eta patxadaz hartu dut. Diskoan jasotako abestirik zaharrena duela bost urte inguru idatzi nuen. Musika nirea da, eta moldaketak Igor Telletxearen eta Txema Garcesen artean egin dituzte; hitzak, berriz, batzuk nireak dira, eta bertze batzuk, hainbat idazlek eginak. Prozesua polita izan da, baina egia da gauza berri anitz aurkitu dudala. Aurretik parte hartu izan dut hainbat diskotan, baina bakarka aritzean ezustea hartu dut, sortze prozesua amaitu eta gero ere gauza anitz hartu behar direlako kontuan. Ez da bakarrik estudiora joan eta grabatu. Batetik bertzera aritu naiz! Baina bide polita izan da, eta ilusioz egin dut.\nBakarka, oraingoan. Zergatik? Zer errateko?\nHainbat proiektutan aritu naiz kantatzen, baina beti bertzeen musikari ahotsa jarrita. Banuen gogoa nik sortutakoa abesteko. Nire kantak abestu nahi nituen. Hezkuntzan aritzen naiz, eta agian horren ondorioz, edo horrelakoa naizelako, edo nire balioak zabaltzen saiatzen naizelako, nik argi nuen nahi nuela nire abestiek mezu bat izatea; abestea zerbait kontatzeko, eta gizarte gaiak ukitzeko.\nZer-nolako gaiek ukitzen zaituzte?\nGustatu izan zait nire abestietan berdintasunaren gaia lantzea, adibidez; errefuxiatuen auziari ere heldu diot. Gaur egungo gaiak ukitu nahi izan ditut, finean; baina hori egin dut, hainbat kasutan, 1930 edo 1940ko hamarkadetako testuen bitartez.\nTamalez bai, atzera egin dugu. 1936ko gerrari buruzko Telesforo Monzonen testu bat erabili dut, adibidez. Hemen ez dugu horrelakorik, baina ez dugu urrun joan behar gerra aurkitzeko; zuzenekoetan Gabriel Arestiren Egia bat esateagatik testuan oinarritutako kanta ere abesten dut, eta mozal legearekin lotu daiteke. Ez dugu askatasunik pentsatzen duguna errateko.\nArteak egin behar dio so egunerokoari?\nNik uste dut baietz. Musika adierazteko modu bat da, komunikatzeko tresna bat. Eta hori egiten da ez bakarrik doinu batekin, baita mezu batekin ere. Lotuta daude artea eta gizartea.\nNola hasi zinen zu musikaren esparruan?\nHerriko musika eskolan hasi nintzen, txikitan. Akordeoia jotzen hasi nintzen, eta gero pianoarekin. Orain tronboia ere jotzen dut. Abesten beranduago hasi nintzen, 14 urterekin. Nafarroako Kantu Txapelketan parte hartzen hasi nintzen. Musika irakasletza ikasi nuen gero.\nGarrantzi handia ematen diozu formakuntzari?\nGarrantzitsua da, baina formakuntza hori jasotzeko modu ezberdinak daude. Ez du zertan izan musika eskola batean. Ezagutzen ditut musika eskola batetik sekula pasatu ez diren kristoren musikariak.\nBertzeen musika abesten hasi, eta zure kantak sortu dituzu orain. Erraza izan da jauzia?\nEgia erran, sortzaile izateko urrats hori egitea erabaki nuenean, hasieran uste nuen nik ez nuela baliabide nahikorik sortzeko. Banuen bide bat egina musika eskolan, bai eta oholtza gainean ere, baina uste nuen ez nintzela gai izanen. Lagun batek bultzatu ninduen, eta erran zidan ez nuela gitarrarik behar abestiak idazteko.\nMusikaren esparruan ere, espazio publikoan gizonak aritu dira, batez ere, orain arte. Horrek izan du zer ikustekorik zure zalantzekin?\nBeti uste izan dut emakume nahiko ausarta naizela. Ez dut uste emakume izateak eragin zituenik izan nituen zalantzak, baina egia da erreferente gutxi ditugunean kosta egiten zaigula aurrerapausoa ematea. Azken bizpahiru urteotan, zorionez, emakume anitz agertu dira euskal musikaren esparruan. Uste dut emakumeek elkarri lagundu diotela, elkarri bultzada eman diotela oholtza gainera igotzeko. Argi dago erreferenteak falta zirela, bat agertu denean bertzeak etorri direlako atzetik. Uste dut behar dugula ere emakumeok abesten dugunaren ikuspuntua aldatu.\nNire diskoan kantu erotiko bat sartu dut, adibidez. Emakumearen ikuspuntutik egindako kantu erotiko bat da. Ematen du, oraindik ere, emakumeok ezin dugula horrelakorik kantatu, tabu moduko bat dela. Egungo emakumeak identifikatuta sentitzea nahi dut kontzertuetara etortzen direnean. Halere, erran behar dut gazteen falta sumatzen dudala kontzertuetan.\nEz dakit ohiturak aldatu direlako izanen ote den. Uste dut gazteengana musika mota jakin bat ailegatzen dela.\nIndustriak nahi duen musika mota?\nBai. Nik haurrekin egiten dut lan, eta ikusten dut hori. Nik erraten diet saiatu behar dutela bertzelako erreferenteak bilatzen, entzuten, baina ez dute egiten.\nMusikaren arloko hezkuntzan bada zer hobetu?\nBai, haurrek erreferentziak behar dituzte. Eskaini behar zaizkie aukerak. Egun, behin eta berriz entzuten dutena gustatzen zaie.\nDama Beltzak izeneko zure ikuskizunak argi erakusten du zure erreferente nor izan den. Sumatzen da zure diskoan?\nNik, musika entzutean, ahotsak bilatzen nituen. Soul eta blues musika entzuten dut gehien, eta ahotsek badute pisu handia. Ahotsak bilatzen nituen, eta musika beltzean aurkitu nituen. Entzuten dudan arrastoa sumatzen da nire kantetan.


Londres: Sex, more and more — Gaztezulo\nLondres: Sex, more and more\nLondres: Sex, more and more https://www.gaztezulo.eus/albisteak/londres-sex-more-and-more https://www.gaztezulo.eus/albisteak/londres-sex-more-and-more/@@download/image/2p222_1370381973.jpg\nEuskal Herriko gazteek GAZTETXULO irakutzen duten bezala, Erresuma Batuko gazteek badituzte beren aldizkariak. More, Minx, Sugar... txololate edo izozki markak diruditen arren, astekariak dira, eta gazteen artean gehien irakurritakoak. Oso astekari arruntak dira, helduei zuzendutakoen kopia hutsak: moda, pertsonaia ospetsuei buruzko txutxumutxuak eta antzekoak jorratzen dituzte. Hala ere, badago oso kontuan hartzen dute gai bat. Sexua, nola ez bada.\nAstekari hauek sexuari buruzko atal zabalak dituzte eta astero-astero txortan egiteko jarrera baten berri ematen dute. Ikusiko al dugu horrelakorik gure aldizkarietan? Zakilen neurriaz ere askotan hitz egiten dute. More aldizkarian kaleratutako erreportai baten arabera, mutil britaniarrek Europako zakil luzeenak dituzte.\nHala ere, aldizkari hauez gain, gazteek sarera ere jotzen dute. Bertan, esaterako, honako helbide honi egin ohi diote bisita: www.thesite.org. Pentsa nolako arrakasta duen web orrialdeak; Tony Blair lehen ministroak ere gune horretan sartzen dela adierazi du. Dena den, web orrialdeak kritika ugari jaso ditu eta arrazoia, berriro ere, sexua da. Kontserbadoreek diotenez, gazteak sexu harremanak izatera bultzatzen ditu.\nBritaniarrek diotena irakur ezazue, baina GAZTETXULOri ez adarrik jarri. Please!


Euskal Herriko bidaia-gida/Ibilbideak/Zubietatik Aurkidi auzoko itzulia — Wikibooks\nEuskal Herriko bidaia-gida/Ibilbideak/Zubietatik Aurkidi auzoko itzulia\nZubietatik Aurkidi auzoko itzulia\nZubieta, Luisengo borda, Leoleko borda, Usatagieta, Sorginzelaieta, Irotzabal, Sarekoa auzoa, Goikoetxeko borda\nMendresa auzoa, baso ikaragarri aberatsean gora eta behera errekaren ibilbideari jarraituz.\nItzuli zirkular honetako markak zuri eta moreak dira.\nZubieta herriko labaderoan hasi eta errotarako bidea hartu behar da.\n1736. urtean eraikitako errota, gaur egun ekomuseoa, bisitatzeko aukera izanen duzue. Karretera hartu, eta segituan ezkerrera Aurkidiko auzora doan porlanezko pista ikusiko duzue. Bideak gora eginen du eta Aurkidiko auzoko bordak eta baserriak ikusten joanen zarete. Porlanezko pista utzi gabe, Luisengo borda paratzen duen kartela ikusiko duzue. Hor pista utzi eta senda hartuko duzue. Pagadi eta harizti ederrekin gozatzeko aukera paregabea izan ez ezik, Ekaitza, Mendaur eta Makilipurdi mendiak ikusteko eta gozatzeko aukera ere izanen duzue.\nLuisengo borda eta Leoleko borda pasa eta gero Lizartzeta gailuarren oinarrian dagoen Usatagietara ailegatuko zarete. Hor ezker hartu, pista zabala izanen duzue. Segi aurrera Sorginzelaietara ailegatu arte; hor ezker eta dena behiti. Leku berezi batera ailegatuko zarete, Irotzabalera.\nHortik behiti bidea segi eta Sarekoa auzoko baserriak ikusiko dituzue (Goikoetxeko borda). Poliki poliki herrira hurbiltzen joanen zarete. \nIbilibideko marka zuri-moreak\nZubietako azken bista\nOltzorrotz eta Mendaur\nAurkidi auzotik Mendrasa auzoko azken borda (kisulabea duena, Ilarregi?)\nEkaitza mendia (1.046m)\nOltzorrotz eta borda\nPago amama ikusgarriak\nUsatagietara ailegatzen azken borda pasata\nUsatagietara heltzen pagadian\nUsatagietan ezkerraldera eta beherantz\nSorginzelaiko iratzeak eta alertzeak (laritzak)\nAlertzeak Sorgin Zelaian\nIrotzabaletik behera iratzean zehar.\nMendaurreko tontorra ez hain urruti (1.131 m)\nIrotzabal gunetik jaisten\nSarekoa auzoko borda\nMendaur, Zubieta eta pirineoak\n↑ (Gaztelaniaz) «Aurkidiko itzulia.» Wikiloc | Rutas del Mundo . Noiz kontsultatua: 2020-08-17.\nOrrialdearen azken aldaketa: 22 abuztua 2020, 11:23.


Zerga Agentziak PFEZren 9 milioi itzulketa egin ditu, guztira 6.132 milioi euro. | Consumer\nZerga Agentziak PFEZren 9 milioi itzulketa egin ditu, guztira 6.132 milioi euro.\nBatez besteko itzulketa 674 eurokoa da.\nZerga Agentziak PFEZren 9,09 milioi itzulketa egin ditu orain arte, 6.132 milioi eurokoak, hau da, aurreko urteko aldi berean baino 300.000 gehiago. Batez besteko itzulketa 674 eurokoa da.\nItzulketen kopuru handiena izan da entitate honek aurten apirilaren 13ra aurreratu duela itzulketen hasiera, maiatzaren 2an Errenta Kanpaina hasi baino lehen.\nZerga Agentziak ia 16 milioi laguntza eta informazio zerbitzu eman dizkio zergadunari, 7,4 milioi zirriborro bidalita; 4,3 milioi datu fiskal eta PFEZren aitorpenak egiteko aurrez hitzartutako 3 milioi hitzordu baino gehiago.\nErrenta Asistentzialeko telefonoak 5,1 milioi dei jaso ditu kanpainan, hau da, iaz baino %60 gehiago. Ugarienak PFEZren zirriborroarekin lotutakoak izan dira.\nGainera, Errenta Informazioko telefonoak ere handitu egin du dei-kopurua: ia hiru milioi, 2004an baino %18 gehiago. Telefono honetan zergadunek izan ohi dituzten zalantza ohikoenak kapital higigarri eta higiezinarekin, lanaren errentekin, errenta irregularrekin, laguntza zuzendaritza eta zerbitzuekin, ondare irabazi eta galerekin eta aitorpen epe eta ereduekin lotuta zeuden.\nIRPF-eu itzulketa Zerga Agentzia


Fisioterapia kontsulta batean bizkarreko mina gaitzik arruntena izaten da. Bizitzan zehar denok noiz edo noiz pairatuko dugu mota honetako mina, nahiz eta egun batez bakarrik jasan edo ordu gutxi batzuz soilik.\nBizkarrezurra 33 bertebraz osatuta dago\nZerbikal Aldean (7 bertebra, C1-C7), Dortsal Aldean (12 bertebra, D1-D12), Lunbar Aldean (5 bertebra, L1-L5), Sakro Aldean (5 bertebra, S1-S5) eta Kokzix Aldean (4 bertebra).\nBizkarra gorputz enborraren erdi eremu eta atzeko eremua osatzen duen hezur multzo bat da. Burutik hasita (hau eutsi egiten duena), lepo eta bizkarretik igaroz, sostengatu egiten duen pelbiseraino doana.\nBizkarrak eskeleto osoari sostengua ematen dio horregatik da hain arrunta bizkarrezurreko mina, gorputzeko mugimendu guztietan parte hartzen duelako. Bere funtzionalitateari eta egiturari esker gorputzaren mugimenduak burutu ditzakegu.\nPrintzipio hauei ergonomia deitzen zaie eta bizkarreko min edo patologiak prebenitzeko funtsezkoak dira. Ez gara fisioterapeutara gure bizkarreko mina kentzeko bakarrik joan behar, gorputz jarrera eta ergonomia aholkuak jasotzeko ere joan beharko ginake.\nBizkarreko minaren eragileak\nBizkarreko mina arrazoi desberdinengatik sortu daiteke eta aipatu dugun bezala gorputz jarrera okerrak mantentzea da eragile nagusiena. Gure bizkarrezurrari eragiten dion mugimendu okerren bat egiten ari garelako honi mina sortaraziz.\nGainera bizkarreko mina bertebra edo egitura patologia baten ondorioz sortu daiteke. Hau da, bertebra edo bertebra aldeak berak patologia izatea eta horren ondorioz zonalde horrek min ematen digu.\nBizkarrezurreko mina ere erraietako patologia edo organo kaltetu baten ondorioz sortu daiteke eta mina bizkarrezurrean agertzea.\nGoi muturreko (besoetako) lesioak bizkarreko Zerbikal aldeko edo Dortsal aldeko gaitzetan eragiten dute. Eta azpi muturrekoak (hanketakoak) aldiz Dortsal, Lunbar eta Sakro aldetako gaitzetan.\nGaurkotasuna eta kontzientziazioa\nGaur egun, urtetan zehar osasun profesionalek egindako kanpainei esker, jende gehienak badaki zein garrantzitsua den bizkarra zaintzea. Zein garrantzitsua den bizkarraren erabilpen zuzen bat (ergonomia) egitea eta ez dela gutxiago ere bizkarreko lesio eta mina prebenitzeko fisioterapeutara joatea.\nBizkarreko ohizko edo min puntuala jasaten dugunean tituludun fisioterapeuta batera jo behar dugu. Eta askotan nahiz eta mina oraindik ez ageri, baina pertsonak mugimendu batzuetan gainkarga muskularra edo mugapena nabaritzen dituenean, lesioa ageri baino lehen, erregulartasun batekin fisioterapeutara joan beharko luke.


Salmenten estrategiak nola aldatzen ari diren sare sozialekin\nSalmenten paradigma aldakorra\nAsteartea, abendua 29, 2009 Osteguna, ekaina 18, 2015 Douglas Karr\nHurrengo Techmakers ekitaldia berezia izango da! Beti eskertzen dut hitz egiteko aukera eta Techmakers-ek desberdina den ikusle bat eskaintzen du. Teknikariak, neurri handi batean, teknologiako profesionalak dira, atzeko eta frontendeko pertsonen arteko aldea gainditzen dutenak. Ekitaldi hauetan enpresa txiki eta handien arteko nahasketa polita dago.\nHurrengo ekitaldia hemen izango da Scotty's Brewhouse erdigunean urtarrilaren 5ean, asteartea, 5: 30ean. Bertaratu zaitezkeela espero dut! Egia esan, orain bi pribatutasun gelak hartzen ari gara Scotty-n!\nHitz egingo dut salmenten paradigma aldatzen. Teknologia onartu ez duten saltzaileek nahiko atzera eserlekua hartzen diete eta hutsunea gero eta handiagoa da. Linean presentziarik ez duten salmentako ohiko salmenta sailek nahiko desabantaila jartzen dute negozioa.\nArazoa da kontsumitzaileek eta negozioek orain sinestezina dute sarean eskura dituzten tresna eta sareak erosketa eta negozio erabakietan hezten laguntzeko. Sareak eta komunitateak bideratuta daude linean, bilaketa-motorren gako-hitzak eta blogak kontsumitzaileei eta enpresei informazio ugari eskaintzen dietenak aurretik zure salmentako ordezkariekin deitu edo hitz egiten dute inoiz.\nProspektiboa zure webgunera, telefonoz edo atarira heltzen denerako, batzuetan zure produktuak, zerbitzuak, indarguneak, ahulguneak eta negozioak, oro har, nahi dituzunak baino hobeto ezagutzen dituzte.\nIraganean, zure saltzailea prospektiboaren eta salmentaren arteko bidea zen. Hau jada ez da egia. Orain sarean zabalik dagoen informazioa kanalizazioa da. Ondorioz, zure enpresak erabakiak hartzeko prozesuaren urrats kritikoan daudenean egon nahi badu, saltzaileek linean egon behar dute erabaki horiek gertatzen ari diren lekuan.\nDolarrez markatzea jada ez da salmentak hazteko bide bakarra. Ez nago irteerako deien aurka, baina salmenten gastuetarako emaitza hobeak nahi badituzu, irteerako deiak lineako eta lineaz kanpoko sareko jarduerekin orekatu behar dituzu. Ekintza horien guztien orekak zure enpresari esposizio, autoritate ... eta, azken finean, konfiantza handiagoa emango dio. Epe luzera, askoz ere osasuntsuagoa izango duzu salmenta kanalizazioa.\nOnena, metodologia horiek zehaztasunez neur daitezke. Trafikoa eta bihurketak berrikuspen guneetatik, lineako direktorioetatik, erreferentzia guneetatik eta blogetatik, LinkedIn eta Facebook bezalako sare sozialetatik eta Twitter bezalako sare sozialetatik neurtu ditzakegu. Estrategia hauek bultzada ere behar dute ... aste batzuk lineako estrategian inbertitzeak ez du zure enpresari lagunduko, baina urtebetean inbertitzeak zure negozioa imajinatu baino azkarrago hazteko ahalmena du.\nSalmenta estrategia berri hauek eraikitzen hasteko zure negozioak har ditzakeen estrategiak eta tresnak gehiago eztabaidatzeko ekitaldian ikustea espero dut.\nTags: salmenten paradigmasalmenta estrategiaksaltzaileaksaltzaileateknologiak\nGoodbyeHootSuite, Kaixo berriro Twitterfeed\nNola EZ Urte Berriko Ebazpenak Lanean